open-index/open-wikipedia-markdown huggingface dataset:
എടത്തിരുത്തി ഗ്രാമപഞ്ചായത്ത്

തൃശ്ശൂർ ജില്ലയിലെ കൊടുങ്ങല്ലൂർ താലൂക്കിൽ മതിലകം ബ്ളോക്കിലാണ് 16.63 ചതുരശ്രകിലോമീറ്റർ വിസ്തൃതിയുള്ളതും എടത്തിരുത്തി, ചെന്ത്രാപ്പിന്നി എന്നീ വില്ലേജുകളിലായി വ്യാപിച്ചുകിടക്കുന്നതുമായ എടത്തിരുത്തി ഗ്രാമപഞ്ചായത്ത് സ്ഥിതി ചെയ്യുന്നത്. 
## അതിരുകൾ
*തെക്ക്‌ - കയ്പമംഗലം പഞ്ചായത്ത്
*വടക്ക് - വലപ്പാട്, നാട്ടിക പഞ്ചായത്തുകൾ
*കിഴക്ക് - കനോലി കനാൽ
*പടിഞ്ഞാറ് - അറബിക്കടലും, വലപ്പാട് പഞ്ചായത്തും

## വാർഡുകൾ
#പൈനൂർ  	 
#കുട്ടമംഗലം 	 
#മുനയം 	 
#എടത്തിരുത്തി സൗത്ത്‌ 	 
#ചെന്ത്രാപ്പിന്നി ഈസ്റ്റ് 	
#കോഴിത്തുമ്പ് 	
#ചിറക്കൽ 	
#മണ്ഡലാക്കൽ 	
#ചാമക്കാല 	
#തലാപുരം 	
#ചെന്ത്രാപ്പിന്നി സൗത്ത് 	
#ചെന്ത്രാപ്പിന്നി നോർത്ത്‌ 	
#കണ്ണംപുള്ളിപുറം 	 
#എടത്തിരുത്തി 	 
#പെരുമ്പടപ്പ് 	
#ബാലബോധിനി 	
#എടത്തിരുത്തി വെസ്റ്റ് 	 
#ചൂലൂർ

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/edathiruthypanchayat 
*Census data 2001

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
അമിയൻസ് യുദ്ധം

ഒന്നാം ലോകയുദ്ധത്തിന്റെ അവസാനഘട്ടത്തിൽ സഖ്യശക്തികളും ജർമൻ സേനയും തമ്മിൽ ഫ്രാൻസിലെ അമിയൻസിനു സമീപത്തുവച്ചു നടന്ന യുദ്ധത്തെയാണ് **അമിയൻസ് യുദ്ധം** എന്നു പറയുന്നത്. സഖ്യശക്തികൾക്ക് യു.എസ്. സഹായം ലഭിച്ചതിനാൽ അവർ ക്രമേണ മുന്നേറുകയായിരുന്നു. ഫ്രഞ്ചു ജനറലായ മാർഷൽ ഫെർഡിനൻഡ് ഫോഷ് (1851-1929) സഖ്യശക്തികളുടെ സർവസൈന്യാധിപനായി നിയമിക്കപ്പെട്ടിരുന്നു. ജനറൽ സർ ഡഗ്ളസ് ഹേഗ് (Sir Douglas Haig, 1861-1928) ആണ് ഈ യുദ്ധം സഖ്യശക്തികൾക്കുവേണ്ടി ആസൂത്രണം ചെയ്തത്. ജർമൻ സൈന്യാധിപനായ ജനറൽ ലുഡൻഡോർഫിന്റെ (Erich Friedrich Wilhelm von Ludendorf,1865 1937) നേതൃത്വത്തിൽ അമിയൻസ് എന്ന തന്ത്രപ്രധാനമായ പട്ടണം പിടിച്ചെടുക്കുകയായിരുന്നു ജർമൻ സേനയുടെ ലക്ഷ്യം. ഒരു വൻപിച്ച ജർമൻ സേനയ്ക്ക് മൂടൽമഞ്ഞിന്റെ മറവിൽ 40 കി.മീ. മുന്നേറുന്നതിന് സാധിച്ചു. അമിയൻസിൽനിന്ന് 16 കി.മീ. അകലെ ജർമൻ സേന എത്തിയപ്പോൾ സഖ്യശക്തികൾ സുസംഘടിതമായി അവരെ നേരിട്ടു. തുടർന്നുണ്ടായ യുദ്ധത്തിൽ ഇരുപക്ഷക്കാർക്കും ഒട്ടധികം നാശനഷ്ടങ്ങൾ സംഭവിച്ചു. എങ്കിലും സഖ്യശക്തികളുടെ ഒരു മുഖ്യകേന്ദ്രമായിരുന്ന അമിയൻസ് പിടിച്ചെടുക്കുന്നതിനു സാധിക്കാതെ ജർമൻ സൈന്യം പിൻവാങ്ങാൻ നിർബന്ധിതമായി. ഒന്നാംലോക യുദ്ധത്തിൽ ജർമനിയുടെ പരാജയത്തിന്റെ ആരംഭം കുറിച്ചത് ഈ യുദ്ധത്തോടെയാണ്. *യുദ്ധചരിത്രത്തിൽ ജർമൻ സേനയുടെ കറുത്ത ദിനം ആരംഭിച്ചു* എന്നായിരുന്നു ഈ പരാജയത്തെപ്പറ്റി ജർമൻ സൈന്യാധിപനായിരുന്ന ലുഡൻഡോർഫിന്റെ പ്രതികരണം.

രണ്ടാംലോക യുദ്ധകാലത്ത് അമിയൻസ് പട്ടണം ജർമൻ സേന (1940) കീഴടക്കി വൻപിച്ച നാശനഷ്ടങ്ങൾ വരുത്തി. 1944 ആഗ.-ൽ സഖ്യകക്ഷികളിൽപെട്ട ഇംഗ്ളീഷു സൈന്യം ജർമൻകാരിൽനിന്നും ഈ നഗരം വിമോചിപ്പിച്ചു.

## അവലംബം


## പുറംകണ്ണി

*അമിയൻസ് യുദ്ധം]
കണ്ടാണശ്ശേരി ഗ്രാമപഞ്ചായത്ത്

തൃശ്ശൂർ ജില്ലയിലെ കുന്നംകുളം താലൂക്കിൽ ചൊവ്വന്നൂർ ബ്ലോക്കിലാണ് ആളൂർ വില്ലേജ് പരിധിയിൽ ഉൾപ്പെടുന്നതും 15.27 ച.കി.മീ വിസ്തീർണ്ണമുള്ളതുമായ കണ്ടാണശ്ശേരി ഗ്രാമപഞ്ചായത്ത് സ്ഥിതിചെയ്യുന്നത്. 1948 മെയ് 23 -നാണ് ഈ ഗ്രാമപഞ്ചായത്ത് രൂപീകൃതമായത്. പ്രാചീനകാലത്തെ പ്രസിദ്ധമായ മുനിയറകൾ ധാരാളം കണ്ടെത്തിയ സ്ഥലമാണിത്. അരിയന്നൂർ അടക്കം പഞ്ചായത്തിലെ സ്ഥലങ്ങളിലെല്ലാം അവയുടെ അവശിഷ്ടങ്ങൾ കാണാം. അരിയന്നൂർ ഹരികന്യകാക്ഷേത്രം, ചൊവ്വല്ലൂർ ശിവക്ഷേത്രം, കല്ലുത്തിപ്പാറ ശ്രീകൃഷ്ണസ്വാമിക്ഷേത്രം, മറ്റം സെന്റ് മേരീസ് ഫൊറോന പള്ളി എന്നിവ പഞ്ചായത്തിലെ പ്രസിദ്ധമായ ആരാധനാലയങ്ങളാണ്.  പ്രശസ്ത സാഹിത്യകാരൻ കോവിലൻ, പത്രപ്രവർത്തകനും കവിയും ഗാനരചയിതാവും നോവലിസ്റ്റുമായിരുന്ന ചൊവ്വല്ലൂർ കൃഷ്ണൻകുട്ടി എന്നിവർ ഈ പഞ്ചായത്തിലെ പ്രശസ്ത വ്യക്തികളാണ്.

## അതിരുകൾ
*തെക്ക്‌ - എളവള്ളി പഞ്ചായത്തും ഗുരുവായൂർ നഗരസഭയും
*വടക്ക് - ചൂണ്ടൽ, ചൊവ്വന്നൂർ പഞ്ചായത്തുകളും കുന്നംകുളം നഗരസഭയും
*കിഴക്ക് - കൈപ്പറമ്പ്, തോളൂർ, ചൂണ്ടൽ പഞ്ചായത്തുകൾ
*പടിഞ്ഞാറ് - ഗുരുവായൂർ, കുന്നംകുളം നഗരസഭകൾ

## വാർഡുകൾ
#ചൊവ്വല്ലൂർ കരിയന്നൂർ
#ചൊവ്വല്ലൂർ
#കണ്ടാണശ്ശേരി 	
#അരികന്നിയൂർ
#കലാനഗർ 	 
#കൂനംമൂച്ചി 	
#വെട്ടുകാട് 	
#ആളൂർ 	 
#തിരുവത്ര കണ്ടിയൂർ 	 
#മറ്റം 	 
#മറ്റം വെസ്റ്റ്‌ 	
#വല്യാടംകര 	
#വടുതല 	 
#നമ്പഴിക്കാട് 	
#ശങ്കരംകുളം 	
#ആയിരംകുളം

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/kandanasserypanchayat 
*Census data 2001

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
കാട്ടകാമ്പാൽ ഗ്രാമപഞ്ചായത്ത്

തൃശ്ശൂർ ജില്ലയിലെ കുന്നംകുളം  താലൂക്കിൽ ചൊവ്വന്നൂർ ബ്ളോക്കിലാണ് കാട്ടകാമ്പാൽ, പഴഞ്ഞി എന്നീ വില്ലേജുകളിലായി വ്യാപിച്ചുകിടക്കുന്നതും 16.86 ചതുരശ്രകിലോമീറ്റർ വിസ്തീർണ്ണമുള്ളതുമായ കാട്ടാകാമ്പാൽ ഗ്രാമപഞ്ചായത്ത് സ്ഥിതി ചെയ്യുന്നത്. 
## അതിരുകൾ
*തെക്ക്‌ - കുന്നംകുളം നഗരസഭ, പോർക്കുളം പഞ്ചായത്ത്
*വടക്ക് -നന്നംമുക്ക് (മലപ്പുറം ജില്ല), ആലംകോട് (മലപ്പുറം ജില്ല) പഞ്ചായത്തുകൾ
*കിഴക്ക് - കടവല്ലൂർ, പോർക്കുളം പഞ്ചായത്തുകൾ
*പടിഞ്ഞാറ് - കുന്നംകുളം നഗരസഭ പുന്നയൂർക്കുളം, വടക്കേകാട് പഞ്ചായത്തുകൾ

## പഞ്ചായത്തിലെ പ്രശസ്തരായവർ

ശ്രീ കെ എസ് നാരായണൻ നമ്പൂതിരി. ദീർഘകാലം വടക്കാഞ്ചേരി അസംബ്ലി മണ്ഡലത്തിലെ എം എൽ എ ആയി പ്രവർത്തിച്ചിട്ടുണ്ട്

## അടുത്തുള്ള പ്രധാന റെയിൽവേ സ്റ്റേഷനുകൾ

ഗുരുവായൂർ (15 കി.മീ)

തൃശ്ശൂർ (31 കി.മീ)

## വാർഡുകൾ
#സ്രായിൽ  	 
#രാമപുരം 	 
#കരിയാമ്പ്ര 	 
#പെരുന്തുരുത്തി 	 
#ചെറുതുരുത്തി 	 
#അയിനൂർ വെസ്റ്റ് 	
#അയിനൂർ ഈസ്റ്റ് 	
#കോട്ടോൽ 	 
#പഴഞ്ഞി 	
#ജെറുസലേം 	
#പട്ടിത്തടം 	
#മൂലേപ്പാട്ട് 	
#പെങ്ങാമുക്ക് 	 
#കാഞ്ഞിരത്തിങ്കൽ 	
#ചിറക്കൽ( കാട്ടകാമ്പാൽ പഞ്ചായത്ത് )	
#പാലാട്ടുമുറി
#ചിറയന്കാട്

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/kattakampalpanchayat 
*Census data 2001
## പുറത്തേക്കുള്ള കണ്ണികൾ

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
തിരുപുറം ഗ്രാമപഞ്ചായത്ത്

തിരുവനന്തപുരം ജില്ലയിൽ നെയ്യാറ്റിൻകര താലൂക്കിൽ പാറശ്ശാല ബ്ലോക്കിൽ തിരുപുറം വില്ലേജിന്റെ പരിധിയിലാണ് **തിരുപുറം ഗ്രാമപഞ്ചായത്ത്** സ്ഥിതി ചെയ്യുന്നത്. 1952-ലാണ് ഈ പഞ്ചായത്ത് രൂപീകൃതമായത്.
## വാർഡുകൾ

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/thirupurampanchayat 
*Census data 2001

വർഗ്ഗം:തിരുവനന്തപുരം ജില്ലയിലെ ഗ്രാമപഞ്ചായത്തുകൾ
നെന്മണിക്കര ഗ്രാമപഞ്ചായത്ത്

തൃശ്ശൂർ ജില്ലയിലെ മുകുന്ദപുരം താലൂക്കിലായി കൊടകര ബ്ളോക്കിലാണ് 11.41 ചതുരശ്രകിലോമീറ്റർ വിസ്തീർണ്ണമുള്ള നെന്മണിക്കര ഗ്രാമപഞ്ചായത്ത് സ്ഥിതി ചെയ്യുന്നത്. 1977-ൽ ആണ് നെന്മണിക്കര പഞ്ചായത്ത് രൂപീകൃതമായത്. അതുവരെ തൃക്കൂർ പഞ്ചായത്തിന്റെ ഭാഗമായിരുന്നു. ഈ പഞ്ചായത്തിലാണ് വിവാദമായ പാലിയേക്കര ടോൾ പ്ലാസ സ്ഥിതിചെയ്യുന്നത്. തൃശ്ശൂർ, മുകുന്ദപുരം താലൂക്കുകളുടെ അതിർത്തിയിലാണ് ഈ ടോൾ പ്ലാസ പണിതിരിയ്ക്കുന്നത്.

## അതിരുകൾ
*തെക്ക്‌ - പുതുക്കാട്, പറപ്പൂക്കര പഞ്ചായത്തുകൾ
*വടക്ക് - തൃശ്ശൂർ കോർപ്പറേഷൻ, തൃക്കൂർ, പുത്തൂർ പഞ്ചായത്തുകൾ
*കിഴക്ക് - അളഗപ്പനഗർ, തൃക്കൂർ പഞ്ചായത്തുകൾ
*പടിഞ്ഞാറ് - വല്ലച്ചിറ പഞ്ചായത്ത്, തൃശ്ശൂർ കോർപ്പറേഷൻ എന്നിവ

## വാർഡുകൾ
#തലോർ  	 
#തലോർ പാറപ്പുറം 	
#പാലിയേക്കര 	 
#പുലക്കാട്ടുകര 	
#നെൻമണിക്കര 	 
#പാലാഴി നോർത്ത്‌ 	
#ചെറുവാൾ 	 
#പാലാഴി സെന്റർ 	 
#പാലാഴി വെസ്റ്റ് 	
#മടവാക്കര 	 
#ചിറ്റിശ്ശേരി സൗത്ത് 	 
#എറവക്കാട് 	
#ചിറ്റിശ്ശേരി സെന്റർ 	 
#കുന്നിശ്ശേരി 
#ചിറ്റിശ്ശേരി നോർത്ത്

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/nenmanikkarapanchayat 
*Census data 2001

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
127 അവേഴ്സ്

ഡാനി ബോയൽ സംവിധാനം ചെയ്ത് 2010-ൽ പുറത്തിറങ്ങിയ ഒരു ജീവചരിത്രാംശമുള്ള സാഹസിക ചലച്ചിത്രമാണ് **127 അവേർസ്** (127 Hours) . 2003-ൽ അമേരിക്കൻ ഐക്യനാടുകളിലെ ഉട്ടാഹിലെ റോബേർസ് റൂസ്റ്റിൽ പർവ്വതങ്ങൾക്കിടയിലെ വലിയ പാറക്കെട്ടുകളിൽ കൈകൾ കുടുങ്ങി 5 ദിവസം കഴിച്ചു കൂട്ടുകയും, പിന്നീട് ഒരു കത്തി ഉപയോഗിച്ച് കൈ അറുത്തു മാറ്റി രക്ഷപ്പെടുകയും ചെയ്ത ആറോൺ റാൽസ്റ്റൺ എന്ന പർവ്വതാരോഹകനായി ഈ ചിത്രത്തിൽ ജെയിംസ് ഫ്രാങ്കോ അഭിനയിക്കുന്നു. 

റാൽസ്റ്റന്റെ ആത്മകഥയായ *ബിറ്റ്‌വീൻ എ റോക്ക് ആന്റ് എ ഹാർഡ് പ്ലേസ്* (Between a Rock and a Hard Place) എന്ന കൃതിയെ അടിസ്ഥാനമാക്കി എടുത്തിരിക്കുന്ന ഈ ചലച്ചിത്രത്തിനു  തിരക്കഥ രചിച്ചിരിക്കുന്നത് ഡാനി ബോയലും, സൈമൺ ബഫോയും ചേർന്നാണ്. ക്രിസ്റ്റൈൻ കോൺസൺ ആണ് ഈ ചിത്രത്തിന്റെ നിർമ്മാണം നിർവ്വഹിച്ചിരിക്കുന്നത്. സ്ലംഡോഗ് മില്യണെയർ എന്ന ചിത്രത്തിൽ ഡാനി ബോയലുമായി സഹകരിച്ചിരുന്ന എ.ആർ. റഹ്മാനാണ് ഈ ചിത്രത്തിന്റെ സംഗീതം നിർവ്വഹിച്ചിരിക്കുന്നത്. നിരൂപകപ്രശംസ നേടിയ ഈ ചിത്രം മികച്ച ചിത്രം, മികച്ച നടൻ എന്നിവയുൾപ്പെടെ ആറു അക്കാദമി അവാർഡുകൾക്ക് നാമനിർദ്ദേശം ചെയ്യുകയും ചെയ്തിട്ടുണ്ട്.

## അവലംബം

## പുറമെ നിന്നുള്ള കണ്ണികൾ
* 
* 
* 
* 
* ''127 Hours'' at Metacritic
* 
* Danny Boyle Talks ''127 Hours'' at Movie-Con
* ''127 Hours''  Review at MEAP Careers
* James Franco, producer and writer discuss the film at London Film Festival 2010

വർഗ്ഗം:ഡാനി ബോയൽ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
വലപ്പാട് ഗ്രാമപഞ്ചായത്ത്

തൃശ്ശൂർജില്ലയിലെ, ചാവക്കാട് താലൂക്കിൽ തളിക്കുളം ബ്ലോക്കിലാണ് വലപ്പാട് വില്ലേജിന്റെ പരിധിയിൽ ഉൾപ്പെടുന്ന 16.33 ചതുരശ്രകിലോമീറ്റർ വിസ്തീർണ്ണമുള്ള വലപ്പാട് ഗ്രാമപഞ്ചായത്ത് സ്ഥിതി ചെയ്യുന്നത്. 

സാമൂഹിക രാഷ്ട്രീയ വ്യാവസായിക മേഖലകളിൽ വ്യക്തിമുദ്ര പതിപ്പിച്ച നിരവധി വ്യക്തിത്വങ്ങൾ വലപ്പാടിന്റെ സംഭാവനയാണ്. പ്രവാസി വ്യവസായിയും സാമൂഹിക സന്നദ്ധ പ്രവർത്തകനുമായ സി.പി സാലിഹ് (C.P Salih) അതിന് ഏറെ മികച്ച ഉദാഹരണമാണ്. ദുബായ് കേന്ദ്രമായി പ്രവർത്തിക്കുന്ന ആസ (AASA GROUP OF COMPANIES)  കമ്പനിയുടെ മാനേജിങ് ഡയറക്ടറായ അദ്ദേഹം ചാരിറ്റി പ്രവർത്തനങ്ങൾക്കായി രൂപീകരിച്ച സി.പി മുഹമ്മദ് മെമ്മോറിയൽ ചാരിറ്റബിൾ ട്രസ്റ്റ് വലപ്പാടിന്റെ വികസനത്തിനായി നിരവധി സംഭാവനകൾ ചെയ്തുവരുന്നു

## അതിരുകൾ
*തെക്ക്‌ - എടത്തിരുത്തി പഞ്ചായത്ത്
*വടക്ക് -നാട്ടിക പഞ്ചായത്ത്
*കിഴക്ക് - നാട്ടിക, എടത്തിരുത്തി എന്നീ പഞ്ചായത്തുകളും കനോലികനാലും
*പടിഞ്ഞാറ് - അറബിക്കടൽ
## വാർഡുകൾ
#വലപ്പാട്‌ ബീച്ച്  	 
#പഞ്ചായത്ത്‌ ഓഫീസ് 	
#വലപ്പാട്‌ സെൻറർ 	 
#വലപ്പാട്‌ ഹൈസ്കൂൾ 	
#ഇല്ലിക്കുഴി 	
#ആനവിഴുങ്ങി 	 
#കോതകുളം വെസ്റ്റ്‌ 	 
#മൈത്രി 	
#പയച്ചോട് 	
#എടമുട്ടം 	 
#പാലപ്പെട്ടി 	
#പാട്ടുകുളങ്ങര 	
#കഴിമ്പ്രം 	 
#മഹാത്മ 	 
#എളവാരം 	 
#കരയാമുട്ടം 	
#ഫിഷറീസ് സ്കൂൾ 	
#ചാലുകുളം 	
#അഞ്ചങ്ങാടി 	 
#കോതകുളം ബീച്ച്

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/valapadpanchayat 
*Census data 2001

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
മാണിക്യക്കല്ല്

*[[കഥ പറയുമ്പോൾ]]* എന്ന ചിത്രത്തിന്റെ സംവിധായകനായ എം. മോഹനന്റെ രണ്ടാമത് ചലച്ചിത്രമaണ് ***മാണിക്യക്കല്ല്***. പൃഥ്വിരാജ്, സംവൃത സുനിൽ എന്നിവർ  പ്രധാനവേഷങ്ങളിൽ അഭിനയിച്ച ചിത്രം  2011 മേയ് 5 നാണ് പ്രദർശനം ആരംഭിച്ചത്. അദ്ധ്യാപന വൃത്തിയിൽ അവശ്യം വേണ്ട ആത്മാർഥതയെപ്പറ്റി സൂചിപ്പിച്ചുകൊണ്ട്  അധ്യാപക വിദ്യാർത്ഥി ബന്ധത്തിന്റെ ഊഷ്മളത പറയുന്ന ചിത്രത്തിൽ പൃഥ്വിരാജ് വിനയചന്ദ്രൻ എന്ന ഹൈസ്ക്കൂൾ അധ്യാപകൻറെ   വേഷത്തിലാണ്    അഭിനയിക്കുന്നത്

നെടുമുടി വേണു, ജഗതി ശ്രീകുമാർ, കോട്ടയം നസീർ, സലിം കുമാർ , ജഗദീഷ്,ഇന്ദ്രൻസ്, കെ.പി.എ.സി. ലളിത,ബിന്ദു പണിക്കർ തുടങ്ങിയവരും ചിത്രത്തിൽ വേഷമിടുന്നു. സംഗീതസംവിധായകനും, ഗായകനുമായ എം. ജയചന്ദ്രൻ അതിഥി താരമായി ഈ ചിത്രത്തിൽ എത്തിയിട്ടുണ്ട്.

## ഗാനങ്ങൾ

## അവലംബം

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. മോഹനൻ സംവിധാനം ചെയ്ത ചലച്ചിത്രങ്ങൾ
ഡാനി ബോയൽ

ഒരു ഇംഗ്ലീഷ് ചലച്ചിത്ര സംവിധായകനും, ചലച്ചിത്ര നിർമ്മാതാവുമാണ് **ഡാനി ബോയൽ** (ജനനം ഒക്ടോബർ 20 1956).  *ഷാലോ ഗ്രേവ്*, *ട്രെയിൻസ്പോട്ടിങ്ങ്*, *28 ഡേയ്സ് ലേറ്റർ*, *മില്യൺസ്*, *സൺഷൈൻ*, *[[സ്ലംഡോഗ് മില്യണെയർ]]*, *[[127 അവേർസ്]]* എന്നീ ചലച്ചിത്രങ്ങളുടെ പേരിലാണ് ബോയൽ ശ്രദ്ധിക്കപ്പെടുന്നത്. *സ്ലംഡോഗ് മില്യണെയറിന്റെ* സംവിധാനത്തിനു മികച്ച സംവിധായകനുള്ള ഓസ്കാർ പുരസ്കാരമുൾപ്പെടെ നിരവധി പുരസ്കാരങ്ങൾ നേടിയിട്ടുണ്ട്. 2008-ലെ ഓസ്റ്റിൻ ഫിലിം ഫെസ്റ്റിവലിലും പ്രേക്ഷകർ തെരഞ്ഞെടുത്ത സംവിധായകനുള്ള പുരസ്കാരവും, കഴിവിലും മികച്ച സംവിധായകനുള്ള പുരസ്കാരവും  ബോയെൽ നേടി. 2010 ജൂൺ 17-നു് 2012 ഒളിമ്പിക്സ് മത്സരങ്ങളുടെ ഉദ്ഘാടന ചടങ്ങിന്റെ കലാ സംവിധായകനായി ബോയെൽ തെരഞ്ഞെടുക്കപ്പെട്ടു.
## അവലംബം

## പുറമെ നിന്നുള്ള കണ്ണികൾ

*
*
* Interview about Slumdog Millionaire on MyNorthwest.com
* Podcast with Danny Boyle on Intent.com 
* Slumdog Millionaire 

വർഗ്ഗം:1956-ൽ ജനിച്ചവർ

വർഗ്ഗം:ഒക്ടോബർ 20-ന് ജനിച്ചവർ

വർഗ്ഗം:ഇംഗ്ലീഷ് ചലച്ചിത്ര സംവിധായകർ
വർഗ്ഗം:മികച്ച സംവിധായകനുള്ള അക്കാദമി പുരസ്കാരം ലഭിച്ചവർ
കൈപ്പറമ്പ് ഗ്രാമപഞ്ചായത്ത്

തൃശ്ശൂർ ജില്ലയിലെ തൃശൂർ താലൂക്കിൽ, പുഴയ്ക്കൽ ബ്ളോക്കിലാണ് കൈപ്പറമ്പ്, അഞ്ഞൂർ, പേരാമംഗലം എന്നീ വില്ലേജുകളിലായി വ്യാപിച്ചുകിടക്കുന്നതും 20.48 ചതുരശ്രകിലോമീറ്റർ വിസ്തീർണ്ണമുള്ളതുമായ **കൈപ്പറമ്പ് ഗ്രാമപഞ്ചായത്ത്** സ്ഥിതി ചെയ്യുന്നത്.

## അതിരുകൾ
*തെക്ക്‌ - അടാട്ട് പഞ്ചായത്ത്
*വടക്ക് - ചൂണ്ടൽ പഞ്ചായത്ത്
*കിഴക്ക് - അവണൂർ, വേലൂർ പഞ്ചായത്തുകൾ
*പടിഞ്ഞാറ് - തോളൂർ, കണ്ടാണശ്ശേരി പഞ്ചായത്തുകൾ

## വാർഡുകൾ
# കൈപ്പറമ്പ്  	 
# കൈപ്പറമ്പ് കിഴക്ക് 	 
# കൊള്ളന്നൂർ 	 
# പുറ്റേക്കര 	
# ശങ്കരംകണ്ടം 
# മുണ്ടൂർ 	 
# മൈലാംകുളം 	 
# മനപ്പടി 	 
# പേരാമംഗലം വടക്ക് 	
# പേരാമംഗലം സെൻറർ 	
# പേരാമംഗലം തെക്ക്‌ 	 
# പേരാമംഗലം കിഴക്ക്‌ 	
# പേരാമംഗലം പടിഞ്ഞാറ് 	 
# പെരിങ്ങന്നൂർ 	 
# പഴമുക്ക് 	 
# ആണ്ടപറമ്പ് 	 
# മുതുവന്നൂർ 	
# പുത്തൂർ

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/kaiparambupanchayat 
*Census data 2001

വർഗ്ഗം:പുഴയ്ക്കൽ ബ്ലോക്ക് പഞ്ചായത്തിലെ ഗ്രാമപഞ്ചായത്തുകൾ
അമിനൊ ബെൻസോയിക് (പാരാ) ആസിഡ്

ജീവകങ്ങളുടെ കൂട്ടത്തിൽ പരിഗണിക്കപ്പെടുന്ന ഒരു കാർബണിക യൌഗികമാണ് **അമിനൊ ബെൻസോയിക് (പാരാ) ആസിഡ്**. ഫോർമുല, NH2 C6 H4 COOH. ഇരുമ്പും ഹൈഡ്രൊ ക്ളോറിക് അമ്ളവുംകൊണ്ട് പാരാ നൈട്രൊ ബെൻസോയിക് അമ്ളം നിരോക്സീകരിച്ച് ഇത് ലഭ്യമാക്കാം.

**NO<sub>2</sub> C<sub>6</sub> H<sub>4</sub> COOH + 6(H) → NH<sub>2</sub> C<sub>6</sub> H<sub>4</sub> COOH + 2H<sub>2</sub>O**

അമിനൊ ഗ്രൂപ്പും അമ്ള ഗ്രൂപ്പും ഉള്ളതുകൊണ്ട് ഇവ രണ്ടിന്റെയും ഗുണധർമങ്ങൾ പ്രദർശിപ്പിക്കുന്നു.

രസതന്ത്രജ്ഞൻമാർക്ക് ചിരപരിചിതമായ പദാർഥമായിരുന്നെങ്കിലും 1940 വരെ ഇതിന്റെ ശരീരക്രിയാത്മകമായ പ്രവർത്തനത്തെക്കുറിച്ച് കാര്യമായി ഒന്നും അറിഞ്ഞിരുന്നില്ല. സൾഫൊണാമൈഡ് മരുന്നുകളുടെ ജീവാണുസ്തംഭകപ്രവർത്തനത്തെ (bacterial inhivition) തടസ്സപ്പെടുത്തുന്നതിന് ഇതിനു കഴിവുണ്ടെന്ന് ആദ്യമായി കണ്ടറിഞ്ഞത് വുഡ്സ് (Woods) എന്ന വൈജ്ഞാനികനാണ്.

ജലവിലേയമായ ഒരു ജീവകം ആയാണ് ഇതിനെ പരിഗണിച്ചു വരുന്നത്. ഭക്ഷ്യസാധനങ്ങളിൽ ഇത് പ്രകീർണമാണ്. കരൾ, യീസ്റ്റ് എന്നിങ്ങനെയുള്ള ജീവകം ബി പ്രചുരങ്ങളായ വസ്തുക്കളിൽനിന്ന് ഈ യൌഗികം പൃഥക്കരിച്ചെടുക്കാം. പോഷകവസ്തു എന്ന നിലയിൽ മനുഷ്യനെ സംബന്ധിച്ചിടത്തോളം ഇതിന് അത്ര വളരെ പ്രാധാന്യമുണ്ടോ എന്നു സംശയമാണ്. എങ്കിലും കോഴിക്കുഞ്ഞുങ്ങൾക്കു വളരുവാൻ ഇത് അത്യാവശ്യമാണെന്നു തെളിഞ്ഞിട്ടുണ്ട്. ഫോളിക് അമ്ലം മനുഷ്യന് ആവശ്യമുള്ള ഒരു ജീവകം ആണ്. പാരാ അമിനൊ ബെൻസോയിക് അമ്ളം (പാബാ) ആകട്ടെ ഫോളിക് അമ്ളം തൻമാത്രയുടെ ഒരു ഭാഗമാണ്. ഫോളിക് അമ്ലം കുറവുള്ള ഭക്ഷ്യവസ്തുക്കളിൽ പാബാ ചേർത്താൽ കുടലിൽ ആ ജീവകത്തിന്റെ സംശ്ളേഷണം നടക്കുന്നതാണ്. ടൈഫസ്, സ്ക്രബ് ടൈഫസ്, റോക്കി മൌൺടൻ സ്പോട്ടഡ് ഫീവർ എന്നിവയെ ചികിത്സിക്കുവാൻ പാരാ അമിനോ ബെൻസോയിക് അമ്ളം പ്രയോജനപ്പെടുന്നു. റിക്കറ്റ്സ്യാ എന്ന രോഗത്തെ ഇതു ഫലപ്രദമായി തടയുന്നതാണ്.

പാരാ അമിനോ ബെൻസോയീക് അമ്ളത്തിന്റെ ചില വ്യുത്പന്നങ്ങൾ സ്ഥാനീയനിശ്ചേതകങ്ങളായി ഉപയോഗിക്കാറുണ്ട്. ഉദാ. ബെൻസോക്കേൻ, പ്രൊക്കേൻ, നോവൊക്കേൻ. ചില അണുജീവികളുടെ വളർച്ചയ്ക്ക് ഇത് അത്യാവശ്യമാണെന്നു മനസ്സിലായതോടുകൂടി *പാബാ തിയറി* എന്ന പേരിൽ ഒരു സിദ്ധാന്തംതന്നെ ഔഷധഗുണപഠനത്തിൽ ആവിഷ്കൃതമായിട്ടുണ്ട്. 

വർഗ്ഗം:ഓർഗാനിക് അമ്ലങ്ങൾ
അമിനൊ ഫിനോളുകൾ

ഫീനോളിന്റെ ബെൻസീൻ വലയത്തിൽ ഒരു അമിനൊ ഗ്രൂപ്പ് ചേർന്നുണ്ടാകുന്ന യൌഗികങ്ങളെ **അമിനൊ ഫീനോളുകൾ** എന്നു പറയുന്നു. സാമാന്യഫോർമുല, NH2C6H4OH അമിനൊ ഗ്രൂപ്പിന്റെയും ഹൈഡ്രോക്സിൽ ഗ്രൂപ്പിന്റെയും ആപേക്ഷികസ്ഥാനങ്ങൾക്കനുസരിച്ച് ഓർത്തോ, പാരാ, മെറ്റാ എന്നിങ്ങനെ മൂന്നു അമിനൊ ഫിനോളുകൾ ഉണ്ട്.

സംഗതങ്ങളായ നൈട്രൊ ഫീനോളുകളെ ലോഹവും അമ്ലവും ഉപയോഗിച്ചു അപചയിച്ച് അമിനൊ ഫിനോളുകൾ നിർമ്മിക്കാം.

ഓർത്തോ, പാരാ അമിനൊ ഫീനോളുകൾക്ക് ഫീനോളിനേക്കാൾ അമ്ലത കുറവാണ്. തന്മൂലം ഇവ ആൽക്കഹോളുകളുമായി പ്രതിപ്രവർത്തിച്ച് ഫീനോക്സൈഡുകൾ തരുന്നില്ല; നേരേ മറിച്ച് പ്രബല അകാർബണിക അമ്ലങ്ങളുമായി പ്രതിപ്രവർത്തിച്ച് ലവണങ്ങൾ ലഭ്യമാക്കുകയും ചെയ്യുന്നു. ഇവയെ ഓക്സീകരിച്ചാൽ ക്വിനോണുകൾ ഉണ്ടാകുന്നു. ഈ രണ്ടു അമിനൊ ഫിനോളുകളും പാരാ യൌഗികത്തിന്റെ ചില വ്യുത്പന്നങ്ങളും (ഉദാ. മെറ്റോൾ, അമിഡോൾ) ഫോട്ടോഗ്രാഫിയിൽ ഡവലപ്പറുകളായി ഉപയോഗിക്കപ്പെടുന്നു. ഫോട്ടോഗ്രാഫിക-ഡവലപ്പർ എന്ന നിലയിൽ പാരാ അമിനൊ ഫിനോളിന് കൂടുതൽ പ്രാധാന്യമുണ്ട്. സൾഫ്യൂറിക് അമ്ളം ലായനിയിൽ നൈട്രോ ബെൻസീൻ എന്ന പദാർഥത്തെ വിദ്യുത് അപചയനത്തിനു (electrolytic reduction) വിധേയമാക്കി വൻതോതിൽ ഇത് ഉത്പാദിപ്പിക്കാം. ദ്രവണാങ്കം 186oC. ഇതിന് ഉദാസീനമോ ബേസികമോ ആയ ലായനിയിൽ വായുസമ്പർക്കംകൊണ്ട് നിറമുണ്ടാകുന്നതുകൊണ്ടാണ് ഫോട്ടോഗ്രാഫിക-ഡെവലപ്പറായി പ്രയോജനപ്പെടുന്നത്. വർണഛായവ്യവസായത്തിൽ ഇത് ഒരു മധ്യയൌഗികം (intermediate compound) ആണ്. ജ്വരഹരവും വേദനയില്ലാതാക്കുന്നതുമായ ഫിനസറ്റിൻ എന്ന ഔഷധത്തിന്റെ നിർമ്മാണത്തിലും ഇതു ഒരു മധ്യയൌഗികമാണ്.

റിസോർസിനോൾ എന്ന യൌഗികത്തെ അമോണിയയും അമോണിയം ക്ളോറൈഡും ചേർത്തു ഉച്ചമർദത്തിൽ 200oC-ൽ തപിപ്പിച്ചാൽ മെറ്റാ അമിനൊ ഫിനോൾ ലഭ്യമാകുന്നു. ഈ നിർമ്മാണരീതി മെറ്റാ രൂപത്തിനു മാത്രമേ തൃപ്തികരമാംവണ്ണം പ്രയോഗക്ഷമമായിത്തീരുന്നുള്ളു.

**(OH)C<sub>6</sub>H<sub>4</sub>(OH) + NH<sub>3</sub>-------NH<sub>4</sub>CI------>OHC<sub>6</sub>H<sub>4</sub>NH<sub>2</sub> + H<sub>2</sub>O**

ഈ യൌഗികത്തെ എളുപ്പത്തിൽ ഓക്സീകരിക്കുവാൻ സാധിക്കാത്തതിനാൽ ഇതിൽനിന്ന് ക്വിനോൺ ലഭിക്കുകയില്ല.
വല്ലാർപാടം അന്താരാഷ്ട്ര കണ്ടെയ്‌നർ ട്രാൻസ്ഷിപ്‌മെന്റ് ടെർമിനൽ

thumb|right|250px|വല്ലാർപാടം അന്താരാഷ്ട്ര കണ്ടെയ്‌നർ ടെർമിനൽ
ഇന്ത്യയിലെ ആദ്യത്തെ കണ്ടെയ്‌നർ ട്രാൻസ്ഷിപ്‌മെന്റ് ടെർമിനലാണ് **വല്ലാർപാടം അന്താരാഷ്ട്ര കണ്ടെയ്‌നർ ട്രാൻസ്ഷിപ്‌മെന്റ് ടെർമിനൽ**. ശ്രീ അച്യുതാനന്ദൻ കേരള മുഖ്യമന്ത്രിയായിരിക്കെയാണ് 3200 കോടിയുടെ ഈ ബൃഹത്പദ്ധതി തുടങ്ങിയതും ഉദ്‌ഘാടനം ചെയ്തു നടപ്പിൽ വരുത്തിയതും.  ഇത് കേരളത്തിൽ എറണാകുളം ജില്ലയിലെ മുളവുകാട്  ഗ്രാമപഞ്ചായത്തിലെ വല്ലാർപാടത്താണ് സ്ഥിതി ചെയ്യുന്നത്. കേരളത്തിലെ ഏറ്റവും ഉയർന്ന നിക്ഷേപമുള്ള പദ്ധതിയുമാണിത്.  കൊച്ചി തുറമുഖ ട്രസ്റ്റിന്റെ നേതൃത്വത്തിലും, സ്വകാര്യ പങ്കാളിത്തത്തിലുമാണ് ഈ പദ്ധതി പൂർത്തീകരിച്ചിരിക്കുന്നത്. ദുബായ് പോർട്‌സ് വേൾഡാണ്  ഇതിന്റെ നടത്തിപ്പുകാർ. 30 വർഷത്തേക്കാണ് ഇവരുമായുള്ള കരാർ. ആദ്യ ഘട്ടത്തിൽ 10 ലക്ഷം കണ്ടെയ്‌നറുകൾ കൈകാര്യം ചെയ്യാനുള്ള ശേഷി ഈ ടെർമിനലിനുണ്ട്. ഈ ടെർമിനലിന്റെ പ്രവർത്തനാരംഭത്തോടെ നിലവിലുള്ള രാജീവ് ഗാന്ധി കണ്ടെയ്‌നർ ടെർമിനലിലെ പ്രവർത്തനസംവിധാനങ്ങൾ ഇവിടേയ്ക്ക് മാറ്റി സ്ഥാപിക്കും.

## പ്രവർത്തനങ്ങൾ
വല്ലാർപാടത്തോടു ചേർന്നുള്ള രാമൻതുരുത്ത്, ഡയമണ്ട് കട്ട് തുടങ്ങി പല ചെറു ദ്വീപുകൾ ചേർത്ത് 115 ഹെക്ടറിലാണ് ടെർമിനലിന്റെ വികസനം. മൂന്നു ഘട്ടങ്ങളായാണ് നിർമ്മാണപ്രവർത്തനങ്ങൾ പൂർത്തീകരിക്കുക. ഇതിൽ വല്ലാർപാടം പ്രദേശത്ത് 49 ഹെക്ടറിലാണ് ടെർമിനലിന്റെ ആദ്യഘട്ടം പൂർത്തിയാക്കിയത്. ഇതിൽ 605 മീറ്റർ നീളമുള്ള വാർഫ് ഉപയോഗിച്ച് 10 ലക്ഷം കണ്ടെയിനറുകൾ കൈകാര്യം ചെയ്യുകയാണ് പദ്ധതിയുടെ ആദ്യലക്ഷ്യം. തുടർന്നുള്ള മൂന്നു ഘട്ടങ്ങളിൽ 15 ലക്ഷം, 30 ലക്ഷം കണ്ടെയിനറുകൾ എന്ന ലക്ഷ്യം കൈവരിക്കും.

ടെർമിനൽ പ്രദേശത്തേക്കുള്ള 18.2 കിലോമീറ്റർ ദൂരമുള്ള ദേശീയപാതയ്ക്ക് (966 എ) കേന്ദ്രസർക്കാർ 872 കോടി രൂപ മുടക്കിയാണ് നിർമ്മിച്ചിരിക്കുന്നത്. 2012-ൽ ഈ പാത നാലുവരിയാക്കി ഉയർത്തും. ഈ പാതയെ കളമശ്ശേരിയിലൂടെ കടന്നു പോകുന്ന ദേശീയപാത 544-മായി ബന്ധിപ്പിച്ചിരിക്കുന്നു. 

ടെർമിനൽ പ്രദേശത്തേക്കുള്ള റയിൽപാതയ്ക്ക് 364 കോടി രൂപയാണ് നിർമ്മാണച്ചിലവ്. ഈ പാതയുടെ നീളം 8.86 കിലോമീറ്ററാണ്. ഈ പാതയിൽ 4.62 കിലോമീറ്റർ ദൂരം വേമ്പനാട് പാലമാണ്.

കപ്പലുകളെ ടെർമിനലിൽ എത്തിക്കുവാനായി ഡ്രജിങ്ങിന് 381.25 കോടി രൂപയാണ് കേന്ദ്രസർക്കാർ മുടക്കിയിരിക്കുന്നത്. ഇതുപ്രകാരം തുറമുഖത്തെ ഇന്നർ, ഔട്ടർ ചാനലുകളുടെ ആഴം വർദ്ധിപ്പിക്കൽ 2010 ഏപ്രിൽ 30-ന് പൂർത്തീകരിച്ചു.

## നാൾ വഴികൾ
1 February 2005: VS അച്യുതാനന്ദൻ മുഖ്യമന്ത്രിയായിരിക്കെ നിർമ്മാണം ആരംഭിച്ചു.

16 February 2005: കൺസെഷൻ ഉടമ്പടി ഒപ്പുവച്ചു.

11 February 2011: പ്രധാനമന്ത്രി രാജ്യത്തിന് സമർപ്പിച്ചു 

12 February 2011: ആദ്യ കണ്ടെയ്‌നർ എത്തിച്ചേർന്നു.

18 February 2011: ആദ്യ വെസ്സൽ എത്തിച്ചേർന്നു.

## റോ റോ സർവ്വീസ്
വല്ലാർപാടം അന്താരാഷ്ട്ര കണ്ടെയ്നർ ടെർമ്മിനലും വെല്ലിംഗ്ടൺ ദ്വീപും തമ്മിൽ ബന്ധിപ്പിച്ച് ഒരു കണ്ടെയ്നർ റോ-റോ സർവ്വീസ് നിലവിലുണ്ട്. ഇതുവഴി  കണ്ടെയ്‌നറുമായി വരുന്ന ട്രക്കുകൾക്ക് ഐലൻഡിൽ നിന്നും വല്ലാർപാടത്തേക്കും തിരിച്ചും റോഡിലെ ഗതാഗതക്കുരുക്ക് ഒഴിവാക്കി പോകാൻ കഴിയും. ഇതിനായി ഐലൻഡിലും ബോൾഗാട്ടിയിലും രണ്ട് ജെട്ടികൾ പണിതിട്ടുണ്ട്. ലോട്സ് ഷിപ്പിംഗ് കമ്പനിക്കാണ് ഇതിന്റെ നടത്തിപ്പ് ചുമതല. ലോട്സ് ബ്രിഡ്ജ് എന്നാണ് ഈ ബാർജ്ജ് സർവ്വീസിന്റെ പേര്.

## അവലംബം

വർഗ്ഗം:കേരളത്തിലെ വ്യവസായസ്ഥാപനങ്ങൾ
വർഗ്ഗം:കൊച്ചി ആസ്ഥാനമായുള്ള കമ്പനികൾ
അമിനോഫിലിൻ

സാൻഥീൻ വകുപ്പിൽപ്പെട്ട ഒരു ഔഷധമാണ് **അമിനോഫിലിൻ**. തിയോഫിലിൻ, എഥിലീൻ ഡൈഅമീൻ എന്നീ യൌഗികങ്ങൾ മിശ്രണം ചെയ്യുമ്പോൾ ലഭ്യമാകുന്ന ഒരു യുഗ്മലവണമാണ് ഇത്. ഹൃദ്രോഗചികിത്സയിൽ ആദ്യമായി ഉപയോഗിച്ച സാൻഥീൻ-യൌഗികം തിയോബ്രോമിൻ എന്ന രാസപദാർഥം ആയിരുന്നു. പിന്നീടുള്ള ഗവേഷണത്തിന്റെ ഫലമായി തിയോഫിലിൻ കൂടുതൽ മെച്ചമുള്ളതാണെന്നു കണ്ടു; വിശേഷിച്ചും എഥിലീൻ ഡൈഅമീനുമായി ചേർത്ത് യുഗ്മലവണമുണ്ടാക്കി ഉപയോഗിച്ചാൽ. മറ്റെല്ലാ സാൻഥീൻ - ലവണങ്ങളെക്കാളും അമിനൊഫിലിൻ അധികം ഫലപ്രദമാണെന്നും തെളിഞ്ഞിട്ടുണ്ട്. എന്നാൽ ഈയിടെയായി സാൻഥീൻ-ഔഷധങ്ങളുടെ പ്രചാരം മൊത്തത്തിൽ ചുരുങ്ങിവരികയാണ്. മൂത്രവർധകമായും (diuretic) ആസ്തമാ പ്രതിവിധിയായും അമിനോഫിലിൻ ഉപയോഗിച്ചിരുന്നു.

## അവലംബം

*അമിനോഫിലിൻ
*അമിനോഫിലിൻ
ബാലസംഘം

കേരളത്തിലെ കുട്ടികളുടെ ഒരു സമാന്തരവിദ്യാഭ്യാസസാംസ്കാരികസംഘടനയാണു **ബാലസംഘം**.1938 ൽ കണ്ണൂർ ജില്ലയിലെ കല്യാശേരിയിൽ ഇ.കെ. നായനാരുടെ അധ്യക്ഷതയിൽ ആണ് ബാലസംഘം, ദേശീയ ബാലസംഘം എന്ന പേരിൽ രൂപം കൊള്ളുന്നത്. വിവിധങ്ങളായ പ്രവർത്തനങ്ങൾക്ക് ശേഷം ബാലസംഘം കേരളത്തിലെ എല്ലാവിഭാഗം കുട്ടികളെയും ഉൾക്കൊള്ളുന്ന ഏഷ്യയിലെ തന്നെ ഏറ്റവും വലിയ കുട്ടികളുടെ സംഘടനയാണ്

## ചരിത്രം
1938 ഡിസംബർ 28 ന് കണ്ണൂർ ജില്ലയിലെ കല്യാശേരിയിൽ രൂപം കൊണ്ട ദേശീയ ബാലസംഘത്തിന്റെ ആദ്യ പ്രസിഡന്റ് ഇ.കെ നായനാറും സെക്രട്ടറി ബെർലിൻ കുഞ്ഞനന്തനുമായിരുന്നു. സ്വാതന്ത്യ സമരത്തിൽ ദേശീയ ബാലസംഘത്തിന് മുഖ്യപങ്കുവഹിക്കാൻ കഴിഞ്ഞു  . കയ്യൂർ സമര സേനാനി രക്തസാക്ഷി ചിരുകണ്ടൻ ദേശീയ ബാലസംഘം പ്രവർത്തകനായിരുന്നു. ദേശീയ ബാലസംഘം യൂണിറ്റ് സെക്രട്ടരിയായിരുന്ന ചൂരുക്കാടൻ കൃഷ്ണൻ നായർ പ്രായപൂർത്തി തികയാത്തതിനാൽ വധശിക്ഷ മാറി ജീവപര്യന്തം ശിക്ഷ അനുഭവിച്ചയാളാണ്.
പിന്നീട് 1972 ൽ ദേശാഭിമാനി ബാലസംഘമായും,1982 ൽ ബാലസംഘമായും പുന:സംഘടിപ്പിക്കപ്പെട്ടു. ഇന്നു കേരളത്തിലെ കുട്ടികൾക്കെതിരെ നടക്കുന്ന അവകാശനിഷേധത്തിനെതിരെ പോരാടുന്നതും, സമൂഹത്തിലെ അന്ധവിശ്വാസങ്ങൾക്കും അനചാരങ്ങൾക്കും എതിരെ ശബ്ദമുയത്തുകയും ഇവ സമൂഹത്തിൽ നിന്നും തുടച്ചു മാറ്റാൻ പ്രവർത്തിക്കുകയും ചെയ്യുന്ന 'സാമാന്തര വിദ്യാഭ്യാസ സാംസ്കാരിക സംഘടന ' കൂടിയാണ് ബാലസംഘം. 
"പഠിച്ചു ഞങ്ങൾ നല്ലവരാകും, ജയിച്ചു ഞങ്ങൾ മുന്നേറും
പടുത്തുയർത്തും ഭാരതമണ്ണിൽ സമത്വ സുന്ദര നവലോകം" എന്നതാണ് ബാലസംഘത്തിന്റെ മുദ്രാവാക്യം . 

## വേനൽത്തുമ്പി കലാജാഥ
ബാലസംഘം കേരളത്തിലെ വിവിധ ഏരിയ കമ്മിറ്റികളുടെ നേതൃത്വത്തിൽ എല്ലാ വർഷവും ഏപ്രിൽ - മെയ്‌ മാസങ്ങളിൽ കേരളത്തിലുടനീളം നടത്തുന്ന കലാജാഥയാണ് വേനൽതുമ്പികൾ. ആദ്യകാലങ്ങളിൽ കളിവണ്ടി എന്ന പേരിൽ ആരംഭിച്ച ഈ കലാജാഥ സംസ്ഥാനത്തുടനീളമുള്ള  ഏകീകരണത്തിന്ടെ  ഭാഗമായാണ് പിന്നീട് വേനൽ തുമ്പികളായി പരിണമിച്ചത് . ഏഷ്യയിലെ തന്നെ ഏറ്റവും വലിയ കുട്ടികളുടെ സഞ്ചരിക്കുന്ന തിയേറ്റർ ആണ് വേനൽ തുമ്പി കലാജാഥകൾ . സമകാലീക പ്രസക്തമായ ഗാനശില്പങ്ങളുംചൊൽക്കാഴ്ചകളും  ചെറുനാടകങ്ങളും ഈ കലാജാഥയിൽ അവതരിപ്പികാറുണ്ട്.1990 മുതൽ എല്ലാ വർഷവും തുടർച്ചയായി നടന്നു വരുന്നു .
സ്പാർക്ക് ഓൺലൈൻ മാസിക
* തത്തമ്മ

## ഭാരവാഹികൾ

*പ്രസിഡണ്ട് - പ്രവിഷ പ്രമോദ് 

*സെക്രട്ടറി- ഡി. എസ്. സന്ദീപ് 

*കൺവീനർ - എം. പ്രകാശൻ മാസ്റ്റർ EXE:MLA

*കോ-ഓർഡിനേറ്റർമാർ  -വിഷ്ണു ജയൻ 

## അവലംബം
വെഞ്ഞാറമൂട്

തിരുവനന്തപുരം ജില്ലയിലെ, നെടുമങ്ങാട് താലൂക്കിൽ   നെല്ലനാട് വില്ലേജിലുള്ള ഒരു പട്ടണമാണ്‌ **വെഞ്ഞാറമൂട്**. നെല്ലനാട് ഗ്രാമ പഞ്ചായത്തിന്റെ ഭാഗമാണ് വെഞ്ഞാറമൂട് പട്ടണം. തിരുവനന്തപുരത്തുനിന്നും കോട്ടയത്തേക്ക് പോകുന്ന എം സി റോഡിൽ ( സംസ്ഥാന പാത -ഒന്ന്) തിരുവനന്തപുരത്തുനിന്നും 25 കിലോമീറ്റർ വടക്ക് മാറിയാണ് ഈ പട്ടണം.പ്രസ്തുത പാതയിൽ തിരുവനന്തപുരം നഗരത്തിനു വെളിയിലെ ആദ്യ കെ എസ ആർ ടി സി ബസ് സ്റ്റാൻഡ് വെഞ്ഞാറമൂട്ടിലാണ്. ശ്രീ ഗോകുലം മെഡി കോളജ് , സെന്റ് ജോസഫ് ഹോസ്പിറ്റൽ,  മുസ്ലിം അസോസിയേഷൻ കോളേജ് ഓഫ് എഞ്ചിനീയറിംഗ് തുടങ്ങിയവയാണ് പ്രമുഖ സ്ഥാപനങ്ങൾ. ഏഷ്യയിലെ തന്നെ കുട്ടികളുടെ  ആദ്യ സ്ഥിരം നാടകവേദിയായ രംഗപ്രഭാത്‌ സ്ഥിതിചെയ്യുന്നത് വെഞ്ഞാറമൂട്ടിലെ ആലന്തറ ഗ്രാമത്തിലാണ്.വെഞ്ഞാറമൂട് കേന്ദ്രീകരിച്ചു കേരളത്തിൽ എറ്റവും കൂടുതൽ പ്രൊഫഷണൽ നാടക സമിതികൾ  പ്രവർത്തിച്ചു വരുന്നു. വെഞ്ഞാറമൂടിനു ചുറ്റുമായി ഒട്ടനവധി നീന്തൽ കുളങ്ങളും മറ്റും നീന്തൽ പരിശീലനത്തിനും പ്രകടനത്തിനുമായി ഉപയോഗിച്ച് വരുന്നു. ഇതിലൂടെ ഒട്ടനവധി ദേശീയ കായിക താരങ്ങൾ നാടിന് അഭിമാനമായി മാറാറുണ്ട്.

### സർക്കാർ കാര്യാലയങ്ങൾ
വെഞ്ഞാറമൂട്ടിൽ വാമനപുരം ബ്ളോക്ക്  ഓഫീസ്, പട്ടികജാതി വികസന ഓഫീസ്, വൈദ്യുതി സബ്ഡിവിഷൻ ആഫീസ്, മണ്ണ് സംരക്ഷണ ആഫീസ്, PWD സബ്ഡിവിഷൻ ആഫീസ്, മാതൃകാ വില്ലേജ് ആഫീസ്, ICDS പ്രോജക്ട് ആഫീസ്, മൈനർ ഇറിഗേഷൻ ആഫീസ്, റബ്ബർ ബോർഡ്, ടെലികോം ഡിവിഷണൽ ആഫീസ്, മാതൃകാ പോസ്റ്റാഫീസ്, പോലീസ് ഇൻസ്പെക്ടർ ആഫീസ്,കെഎസ്എഫ്ഇ, ചെറുകിട വ്യവസായ ആഫീസ്,  സഹകരണ  സ്ഥാപനങ്ങൾ എന്നിവ സ്ഥിതിചെയ്യുന്നു.

### വിദ്യാലയങ്ങൾ
ശ്രീ ഗോകുലം മെഡി കോളജ്,  മുസ്ലിം അസോസിയേഷൻ കോളേജ് ഓഫ് എഞ്ചിനീയറിംഗ്, ഹയർ സെക്കന്ററി സ്കൂൾ-1, യു.പി.എസ്-2, എൽ.പി.എസ് (എയ്ഡഡ്)ഉൾപ്പെടെ-3 എന്നിവ വെഞ്ഞാറമൂടിൽ സ്ഥിതിചെയ്യുന്നു. ധാരാളം സമാന്തര വിദ്യാഭ്യാസ സ്ഥാപനങ്ങളും വെഞ്ഞാറമൂട്ടിൽ പ്രവർത്തിക്കുന്നുണ്ട്. 

### ആശുപത്രികൾ
ഗോകുലം മെഡിക്കൽ കോളേജ് ആശുപത്രി, പി.എച്ച്.സി, ആയൂർവേദ ആശുപത്രി, മൃഗാശുപത്രി എന്നിവ കൂടാതെ പത്തിലധികം സ്വകാര്യ ആശുപത്രികളും ക്ലിനിക്കുകളും ഇവിടെയുണ്ട്.

### പ്രശസ്തരായ വ്യക്തികൾ

* സുരാജ് വെഞ്ഞാറമൂട്- ചലച്ചിത്ര നടൻ 
* തുളസീദാസ് -ചലച്ചിത്ര സംവിധായകൻ 
* പ്രിയങ്ക നായർ -  അഭിനേത്രി 
* കെ.രാമൻ പിള്ള - ബി ജെ പി കേരളഘടകത്തിന്റെ സ്ഥാപക നേതാവ്
* നോബി മാർക്കോസ് -ചലച്ചിത്ര നടൻ 
* ഹരിലാൽ രാജേന്ദ്രൻ - എഴുത്തുകാരൻ
* എസ് ആർ ലാൽ -എഴുത്തുകാരൻ
* അശോക്-ശശി - തിരക്കഥാകൃത്ത്
* അശ്വന്ത് ലാൽ-ചലച്ചിത്ര നടൻ 

ആർഷ ആയുർവേദ ക്ലിനിക് :പഞ്ചകർമ സെന്റർ.. 9446415131
ജുറാസ്സിക്‌

**ജുറാസ്സിക് കാലഘട്ടം** ഭുമിയുടെ കാലയളവിൽ വളരെ ഏറെ പ്രധാന്യം ഉള്ള ഒന്ന് ആണ്. ജുറാസിക് കാലം 199.6 ± 0.6 മയ (ദശലക്ഷം വർഷം മുൻപ് ) മുതൽ 145.5 ± 4 മയ വരെ ആണ് , അതായതു ട്രയാസ്സിക് കാലം അവസാനിക്കുന്ന മുതൽ കൃറ്റേഷ്യസ്‌ കാലം  തുടങ്ങുന്നത് വരെ. ജുറാസ്സിക് കാലത്ത് ഉള്ള ഒരു പ്രധാന 'ഇറ' ആണ് 'മെസോസൊയിക്' , ഈ കാലം ഉരഗങ്ങളുടെ കാലം എന്ന് അറിയപ്പെടുന്നു. ഈ കാലത്തിനിടെ ആദ്യം ഒരു വൻ വംശനാശം നടന്നു എന്ന് പറയുന്നു ഇതിനെ ട്രയാസ്സിക് - ജുറാസ്സിക് വംശനാശം സംഭവം എന്ന് അറിയപ്പെടുന്നു.

## പേരിനു പിന്നിൽ
സ്വിറ്റ്സർലാന്റിലുള്ള ജുറ മലനിരകളുടെ പേരിൽനിന്നുമാണ്  ഈ കാലഘട്ടത്തിന് ജുറാസ്സിക് കാലഘട്ടം എന്ന പേർ വന്നത്,  ജുറമലനിരകളിൽനിന്നുമാണ് ഈ കാലത്ത് ജീവിച്ചിരുന്ന ജീവികളുടെ  ഏറ്റവും കൂടുതൽ  ഫോസ്സിലുകൾ കണ്ടെടുത്തത്.

## ജുറാസ്സിക് കാലത്തിന്റെ വിഭജനം

ജുറാസ്സിക് കാലത്തിനെ പ്രധാനമായും മൂന്ന് ആയി തിരിച്ചിരിക്കുന്നു.

*അപ്പർ /അന്ത്യ ജുറാസ്സിക്:145.5 ± 4.0 മയ) മുതൽ (161.2 ± 4.0 മയ) വരെ.
*മധ്യ ജുറാസ്സിക് : (161.2 ± 4.0 മയ) മുതൽ (175.6 ± 2.0 മയ) വരെ.
*ലോവേർ / തുടക്ക ജുറാസ്സിക് : 175.6 ± 2.0 മയ) മുതൽ (199.6 ± 0.6 മയ) വരെ.

## ജുറാസ്സിക് കാലത്ത് ജീവിച്ച ചില [[ദിനോസറുകൾ]]

സ്റ്റെഗോസോറസ്‌ ,അല്ലോസോറസ്‌, പ്ലെസെഒസോറസ്, ഇവയിൽ ചിലത് മാത്രം


File:Cryptocleidus BW.jpg|പ്ലെസെഒസോറസ് ജുറാസ്സിക് സമുദ്രം കണ്ട ഒരു ഭീകരൻ
File:Fischsaurier fg01.jpg| എക്തിയോസോറസ് 
File:JurassicMarineIsrael.JPG| ഗസ്ട്രോപോട ഫോസ്സിൽ
File:Allosaurus BW.jpg| അല്ലോസോറസ്
File:Stegosaurus BW.jpg| സ്റ്റെഗോസോറസ്‌


## അവലംബം
*അപ്പർ /അന്ത്യ ജുറാസ്സിക്
*ജുറാസ്സിക് കാലം 

## പുറമെ നിന്നുള്ള കണ്ണികൾ

*ജുറാസ്സിക് ഫോസ്സിലുകൾ 

*പാലെഒ (ജുറാസ്സിക്)

## കുറിച്ച് എടുക്കാൻ

വർഗ്ഗം:ജുറാസ്സിക് യുഗം
വർഗ്ഗം:ഭൂഗർഭശാസ്ത്രം
പുത്തൂർ ഗ്രാമപഞ്ചായത്ത്

തൃശ്ശൂർ ജില്ലയിലെ തൃശ്ശൂർ താലൂക്കിൽ ഒല്ലൂക്കര ബ്ളോക്കിൽ മരത്താക്കര, കൈനൂർ, പുത്തൂർ, മാന്ദാമംഗലം എന്നീ വില്ലേജുകളിലായി വ്യാപിച്ചുകിടക്കുന്നതും 79.07 ചതുരശ്രകിലോമീറ്റർ വിസ്തീർണ്ണമുള്ളതുമായ പ്രദേശമാണ് **പുത്തൂർ ഗ്രാമപഞ്ചായത്ത്** . 
## അതിരുകൾ
*തെക്ക്‌ - നെന്മണിക്കര, തൃക്കൂർ പഞ്ചായത്തുകൾ
*വടക്ക് - നടത്തറ, പാണഞ്ചേരി പഞ്ചായത്തുകൾ
*കിഴക്ക് - പാണഞ്ചേരി പഞ്ചായത്തും, റിസർവ്വ് ഫോറസ്റ്റും
*പടിഞ്ഞാറ് - തൃശൂർ കോർപ്പറേഷൻ, നടത്തറ പഞ്ചായത്ത്

## വാർഡുകൾ
#കൈനൂർ
#തോണിപ്പാറ
#ചെറുകുന്ന്
#ഏഴാം കല്ല്‌
#മാന്ദാമംഗലം
#വെള്ളക്കാരിത്തടം
#മരുതുകുഴി
#മരോട്ടിച്ചാൽ
#കള്ളായിക്കുന്ന്
#ചെമ്പംകണ്ടം
#പൊന്നൂക്കര ഈസ്റ്റ്‌
#ചോച്ചേരിക്കുന്ന്
#പൊന്നൂക്കര
#പുത്തൂർ ഈസ്റ്റ്‌
#പൊന്നൂക്കര വെസ്റ്റ്‌
#പുത്തൂർ
#പുഴമ്പള്ളം
#കുഞ്ഞനംപാറ
#കനകശ്ശേരി
#മരത്താക്കര ഈസ്റ്റ്‌
#മരത്താക്കര വെസ്റ്റ്‌
#പെരുവാംകു‍ളങ്ങര
#ഇളംന്തുരുത്തി

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/puthurpanchayat 
*Census data 2001

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
തൊടുപുഴ പി.കെ. രാധാദേവി

ഒരു മലയാള നാടകനടിയും ചലച്ചിത്രനടിയും ഡബ്ബിങ് ആർട്ടിസ്റ്റുമാണ് **തൊടുപുഴ പി.കെ.രാധാദേവി**. യഥാർത്ഥ പേര് രാധാമണി. മുന്നൂറോളം സിനിമകളിൽ സഹനടിയായും അറുനൂറോളം സിനിമകളിൽ ഡബ്ബിങ് ആർട്ടിസ്റ്റായും പ്രവർത്തിച്ചിട്ടുണ്ട്. 2011 ജനുവരി 30ന് അന്തരിച്ചു.

## ജീവിതരേഖ

അച്ഛൻ: തൊടുപുഴ വഴിത്തല കുഞ്ഞിക്കുട്ടൻ. അമ്മ: ഗൗരിയമ്മ. ഭർത്താവ്: രതീഷ്. 

കാളിദാസ കലാകേന്ദ്രം, കെ.പി.എ.സി. തുടങ്ങിയ നാടക ട്രൂപ്പുകളിൽ സജീവമായിരുന്ന രാധാമണി 1971ലാണ് സിനിമയിലെത്തുന്നത്. സിനിമയിലെത്തിയതോടെയാണ് തൊടുപുഴ പി.കെ. രാധാദേവി എന്നപേര് സ്വീകരിച്ചത്. ആദ്യചിത്രം ആരോമലുണ്ണി. മുന്നൂറോളം സിനിമകളിൽ സഹനടിയായി അഭിനയിച്ചു. അടൂർഭാസിയുടെ ചായം എന്ന ചിത്രത്തിൽ നായികയായും അഭിനയിച്ചിട്ടുണ്ട്. സൂഫി പറഞ്ഞ കഥ എന്നചിത്രത്തിലാണ് രാധാദേവി അവസാനം അഭിനയിച്ചത്.

1970 മുതൽ ഡബ്ബിങ് രംഗത്ത് സജീവമായിരുന്നു രാധാദേവി. അന്യഭാഷാ നടിമാരായ കനകദുർഗ, സാധന തുടങ്ങിയ നിരവധി നടിമാർക്ക് സിനിമയിൽ ശബ്ദംനൽകി. 2002ൽ സ്വന്തമായി നാടകട്രൂപ്പ് തുടങ്ങി. 'നക്ഷത്രങ്ങളെ സ്നേഹിച്ച അമ്മ' എന്നപേരിൽ നാടകവും അവതരിപ്പിച്ചിട്ടുണ്ട്. അഭിനയജീവിതത്തിന്റെ ഏറെകാലവും ചെന്നൈയിലാണ് ചെലവഴിച്ചത്. കോട്ടയം ശാന്ത, ആനന്ദവല്ലി തുടങ്ങിയവരോടൊപ്പവും പ്രവർത്തിച്ചിട്ടുണ്ട്.  

വൃക്കരോഗവും കാൻസറും ബാധിച്ച് ഏറെനാളായി ചികിത്സയിലായിരുന്ന ഇവർ പാലക്കാട് ജില്ലയിലെ ചിറ്റൂർ നല്ലേപ്പിള്ളി ആനയ്ക്കൽപാറയിലെ വീട്ടിൽ വിശ്രമജീവിതം നയിച്ചുവരികയായിരുന്നു. മലയാളനടീനടന്മാരുടെ സംഘടനയായ അമ്മയിലെ സജീവ അംഗമായിരുന്നു.

ഭർത്താവ്: രതീഷ് (ഡബ്ബിങ് ആർട്ടിസ്റ്റ്) മക്കൾ: ശാരിക, ശശികല, സന്തോഷ്, രേഖ രതീഷ്

## അഭിനയിച്ച ചിത്രങ്ങൾ
*ആരോമലുണ്ണി
*ചായം
*മഴക്കാറ്
*സ്വപ്നം
*നെല്ല്
*മോഹം
*ചുഴി
*കിളിച്ചുണ്ടൻമാമ്പഴം
*സൂഫിപറഞ്ഞ കഥ 
(ലിസ്റ്റ് അപൂർണ്ണം)

## അവലംബം

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:2011-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനുവരി 30-ന് മരിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:മലയാളനാടകനടിമാർ
വർഗ്ഗം:മലയാളത്തിലെ ഡബ്ബിങ്ങ് ആർട്ടിസ്റ്റുകൾ
ആൽവോക്കേരിയ

ഒരു സൌരിശ്ച്യൻ  വിഭാഗം  ദിനോസർ ആണ് **ആൽവോക്കേരിയ**, സൌരിശ്ച്യൻ എന്നാൽ "പല്ലി അരക്കെട്ട്" ഉള്ള എന്നു അർത്ഥം.
അലിക്ക് വാല്കേർ എന്ന ബ്രിട്ടീഷ് പാലിയെന്റോളോജിസ്റ്റിൽ നിന്നും ആണ്  പേരിന്റെ ഉത്ഭവം ,  ഫോസ്സിൽ കണ്ടു കിട്ടിയ  ഇന്ത്യയിലെ ആന്ധ്രാപ്രദേശിലെ മലേറി എന്ന കല്ലടുക്കിൽ നിന്നും ആണ്. തെറാപ്പോഡ വിഭാഗം ആണ് ഇവ. ഇതുവരെ കണ്ടുകിട്ടിയിട്ടുള്ളത് ഒരു ഫോസ്സിൽ മാത്രമായതിനാൽ കൂടുതൽ വിവരങ്ങൾ ലഭ്യമല്ല.

## ജീവിത കാലം
ആൽവോക്കേരിയ  ദിനോസറുകൾ ജീവിച്ചിരുന്നത് ട്രയാസ്സിക് കാലത്തിന്റെ അവസാന കാലഘട്ടത്തിലാണെന്ന് കരുതപ്പെടുന്നു.

## ശരീര ഘടന
ഏകദേശം 50 സെ മീ ആണ് ഇവയുടെ നീളം . പല്ലുകളുടെ ഘടന അടിസ്ഥാനമാക്കി ഇവ  മിശ്ര ബോജി ആയിരിക്കാൻ ആണ് സാധ്യത എന്നും കരുതുന്നു.

## അവലംബം

## ഇതും കാണുക
*''ആൽവോക്കേരിയ''  ദിനോ ഡാട്ടാ 
*''ആൽവോക്കേരിയ''  at ദിനോഷ്യർ വെബ്‌   (ചിത്രങ്ങൾ സഹിതം)

വർഗ്ഗം:മിശ്രഭോജികളായ ദിനോസറുകൾ
കോന്യ

തുർക്കിയിൽ മദ്ധ്യഅനറ്റോളിയയിൽ സ്ഥിതി ചെയ്യുന്ന ഒരു നഗരമാണ് **കോന്യ**. 2010-ലെ കണക്കനുസരിച്ച് 10,36,027 ജനസംഖ്യയുള്ള ഈ നഗരം, കോന്യ പ്രവിശ്യയുടെ തലസ്ഥാനവുമാണ്. 

നാലു സഹസ്രാബ്ദങ്ങളുടെ ചരിത്രമുള്ള പുരാതന ആവാസകേന്ദ്രമാണ് ഈ പട്ടണം. ലത്തീൻ ഭാഷയിൽ **ഐക്കോണിയം** (iconium) എന്നും ഗ്രീക്കിൽ **ഐക്കോണിയൻ** എന്നും ഇവിടം അറിയപ്പെട്ടിരുന്നു. ബൈബിളിലെ നടപടിപ്പുസ്തകം അനുസരിച്ച്, പൗലോസ് അപ്പസ്തോലൻ കോന്യ സന്ദർശിച്ചിട്ടുണ്ട്. ബൈസാന്റൈൻ കാലഘട്ടത്തിൽ വാണിജ്യസംഘങ്ങൾക്കു വേണ്ടിയുള്ള വഴിത്താവളമായാണ് ഈ നഗരം വികസിച്ചത്. അക്കാലത്ത്, അറബ് സേനകളുടെ പതിവ് ആക്രമണലക്ഷ്യങ്ങളിലൊന്നായിരുന്നു ഇവിടം. 1097 മുതൽ 1243 വരെ റൂമിലെ സെൽജ്യൂക്ക് സുൽത്താനത്തിന്റെ തലസ്ഥാനമായിരുന്നു കോന്യ. ഈ കാലയളവിൽ 1134-ലാണ് കോന്യ എന്ന പേര് സിദ്ധിച്ചത്. 
[ലഘു|കോന്യയിലെ മൗലാന മ്യൂസിയം - [റൂമി|റൂമിയുടെ ശവകുടീരം]]
അസംഖ്യം മുസ്ലീം പള്ളികളുള്ള ഈ നഗരം, **ഇസ്ലാമിന്റെ കോട്ട** എന്നപേരിലാണ് ഇപ്പോൾ‌ അറിയപ്പെടുന്നത്. തുർക്കിയിലെ മറ്റിടങ്ങളിൽ നിന്ന് വ്യത്യസ്തമായി മദ്യം കോന്യയിൽ പൊതുസ്ഥലത്ത് വിളമ്പാനാവില്ല. എങ്കിലും മറ്റിടങ്ങളേക്കാൽ അധികമായി റാകി ഇവിടെ രഹസ്യമായി ഉപയോഗിക്കുന്നുണ്ട്. നിരവധി ബഹുനിലക്കെട്ടിടങ്ങളും മറ്റുനിർമ്മിതികളുമുള്ള കോന്യ വികസനോന്മുഖമായ ഒരു നഗരമാണ്. കോന്യയിലെ തദ്ദേശീയ ബസുകളിൽ "തുർക്കി മുഴുവനും കോന്യയെപ്പോലെയാകണം" എന്ന മുദ്രാവാക്യവും കാണാം.

പ്രസിദ്ധനായ സൂഫി പണ്ഡിതനും കവിയുമായിരുന്ന മൗലാന ജലാലുദ്ദീൻ മുഹമ്മദ് റൂമി വസിച്ചിരുന്നത് കോന്യയിലാണ്. അദ്ദേഹത്തിന്റെ ശവകുടീരവും ഇവിടെ സ്ഥിതി ചെയ്യുന്നു.

## അവലംബം

വർഗ്ഗം:തുർക്കിയിലെ നഗരങ്ങൾ
എം.എ. റഹ്‌മാൻ

എഴുത്തുകാരനും നിരവധി ഡോക്യുമെന്ററി ചിത്രങ്ങളുടെ സംവിധായകനും ആക്ടിവിസ്റ്റുമാണ് **പ്രൊഫ. എം.എ. റഹ്മാൻ**. മുൻ കോളജ് അദ്ധ്യാപകനായ റഹ്മാൻ കാസർഗോഡ് സ്വദേശിയാണ്.
*ബഷീർ ദ മാൻ*, *വയനാട്ടു കുലവൻ*, *കോവിലൻ എന്റെ അച്ഛാച്ചൻ*, *എം.ടിയുടെ കുമരനല്ലൂരിലെ കുളങ്ങൾ*  , *എൻഡോസൾഫാൻ: അ​ര​ജീ​വി​ത​ങ്ങ​ൾ​ക്കൊ​രു സ്വ​ർ​ഗം*  (Endosulfan: Paradise for Dying)എന്നീ ശ്രദ്ധേയമായ ഡോക്യുമെന്ററികൾ ഉൾപ്പെടെ പന്ത്രണ്ടിൽ പരം ഡോക്യുമെന്ററികൾ സംവിധാനം ചെയ്തു. പത്തിലധികം പുസ്തകങ്ങളും രചിച്ചു. വിവിധ ആനുകാലിക പ്രസിദ്ധീകരണങ്ങളിലായി സാഹിത്യം, പ്രകൃതിസംരക്ഷണം തുടങ്ങിയ വിഷയങ്ങളിൽ ധാരാളം ലേഖനങ്ങൾ പ്രസിദ്ധപ്പെടുത്തിയിട്ടുണ്ട്. കേരളത്തിലെ കാസർഗോഡ് ജില്ലയിലെ എൻഡോസൾഫാൻ ഇരകൾക്കായി വാദിക്കുന്നവരിൽ ഒരാളാണ് പ്രൊഫസർ റഹ്മാൻ. ഈ മേഖലയെ പ്രതിപാദിക്കുന്ന ഓരോ ജീവനും വിലപ്പെട്ടതാണ്‌ എന്ന കൃതിക്ക് 2016 ലെ ഓടക്കുഴൽ അവാർഡ് ലഭിച്ചു.

ദേശീയ-സംസ്ഥാന തലത്തിൽ റഹ്മാന്റെ ഡൊക്യുമെന്ററികൾ അവാർഡിനർഹമായിട്ടുണ്ട്. ചിത്രകാരിയും കോളേജ് അധ്യാപികയുമായ സാഹിറയാണ് ഭാര്യ.

## രചന
*കുളം (കഥ) 
*ബഷീർ:സന്യാസം,വിപ്ളവം, ജീവിതം (ലേഖനം) 

## പുരസ്കാരങ്ങൾ
*1987 ലെ മികച്ച ഡോക്യുമെന്ററിക്കുള്ള സംസ്ഥാന അവാർഡ്
*2015 ലെ എസ് എസ് എഫ് സംസ്ഥാന സാഹിത്യോത്സവ് അവാർഡ്  
*കാലിക്കറ്റ് സർവകലാശാല അവാർഡ് (തള-നോവൽ)
*മാമൻ മാപ്പിള അവാർഡ് (മഹല്ല് – നോവൽ)
*ഓടക്കുഴൽ അവാർഡ് 
## കുടുംബം
ഉദുമയിലെ മൂലയിൽ മൊയ്തീൻ കുഞ്ഞി പിതാവും ഉമ്മാലി ഉമ്മ മാതാവും ആണ്. ചിത്രകാരിയും കോളേജ് അധ്യാപികയുമായ സാഹിറയാണ് പത്നി. മകൻ ഈസ റഹ്‌മാൻ. മരുമകൾ ഷെറിൻ ഈസ.

## അവലംബം

വർഗ്ഗം:മലയാളം എഴുത്തുകാർ
വർഗ്ഗം:മലയാള ഹ്രസ്വചലച്ചിത്രസംവിധായകർ
വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ലോക തണ്ണീർത്തട ദിനം

എല്ലാ വർഷവും ഫെബ്രുവരി 2 **ലോക തണ്ണീർത്തട ദിന**മായി ആചരിക്കുന്നു.  1971 ഫെബ്രുവരി 2 ന് ഇറാനിലെ കാസ്പിയൻ കടൽത്തീരത്തിലെ  റാംസർ നഗരത്തിൽ വച്ച് ലോക തണ്ണീർത്തട ഉടമ്പടി ഒപ്പു വെക്കുകയുണ്ടായി. ഈ ദിവസത്തിന്റെ ഓർമ്മ നിലനിർത്താനും തണ്ണീർത്തടങ്ങൾ സംരക്ഷിക്കേണ്ടതിന്റെ ആവശ്യകതയെക്കുറിച്ച് ജനങ്ങളിൽ അവബോധം സൃഷ്ടിക്കാനും 1997 ഫെബ്രുവരി 2 മുതലാണ് ആഗോളതലത്തിൽ തണ്ണീർത്തടദിനമായി ആചരിക്കാൻ തുടങ്ങിയത്. ഈ ദിവസം നടക്കുന്ന വിവിധ പരിപാടികളിലൂടെ സാധാരണ ജനങ്ങളുടെ ഇടയിൽ തണ്ണീർത്തടങ്ങളുടെ പ്രത്യേകതകളും പ്രാധാന്യവും ഓർമ്മപ്പെടുത്തുക കൂടിയാണ് ഈ ദിനാചരണത്തിന്റെ ലക്ഷ്യം. ഇന്ത്യയിൽ
## 2011 ലെ വിഷയം
2011 ഫെബ്രുവരിയിൽ റാംസർ ഉടമ്പടിയുടെ നാല്പതാം വാർഷികം ആഘോഷിച്ചിരുന്നു. ഇതേവർഷം ലോകവനവർഷമായി ആചരിച്ചതിന്റെ സാഹചര്യത്തിൽ 2011-ലെ  ലോക തണ്ണീർത്തടദിനത്തിന്റെ വിഷയം **നീർത്തടങ്ങളും വനങ്ങളും** (Wetlands & Forests) എന്നതായിരുന്നു.

## 2012 ലെ വിഷയം
**നീർത്തടങ്ങളും വിനോദസഞ്ചാരവും**  (Wetlands and Tourism) എന്നതാണ്  2012-ലെ ലോകതണ്ണീർത്തട ദിന വിഷയം

## ഇന്ത്യയിൽ
റാംസർ ഉടമ്പടിയിലെ അംഗമായ ഒരു രാജ്യമാണ് ഇന്ത്യ. രാജ്യത്ത് ഈ ഉടമ്പടി പ്രകാരം മൊത്തം 677,131 ഹെക്ടർ വിസ്തൃതിയിൽ 25 തണ്ണീർത്തടങ്ങളെ റാംസർ സൈറ്റുകളായി പരിഗണിച്ചിട്ടുണ്ട്. ഇന്ത്യയിലെ തണ്ണീർത്തടങ്ങളുടെ സംരക്ഷണവും നിലനിൽപ്പും ഉറപ്പുവരുത്തുവാനുള്ള പൂർണ്ണ ഉത്തരവാദിത്തം കേന്ദ്ര വനം-പരിസ്ഥിതി മന്ത്രാലയത്തിനാണ്. 115 നീർത്തടങ്ങളെയാണ് ഇന്ത്യയിൽ ഇതു വരെ പരിപാലനത്തിനായി പരിഗണിച്ചിട്ടുള്ളത്. രാജ്യത്ത് ഭീഷണി നേരിടുന്ന മറ്റു തണ്ണീർത്തടങ്ങളെ സംരക്ഷിക്കുവാനായി *സംരക്ഷണവും-പരിപാലനവും* എന്ന നിയമാവലിക്ക് 2010-ൽ വനം-പരിസ്ഥിതി മന്ത്രാലയം രൂപം കൊടുത്തിരുന്നു.

## കേരളത്തിലെ അംഗീകൃത തണ്ണീർത്തടങ്ങൾ
# അഷ്ടമുടി കായൽ
# ശാസ്താംകോട്ട കായൽ
# വേമ്പനാട് - കോൾ നിലങ്ങൾ

## ഇതും കാണുക
* തണ്ണീർത്തടം

## അവലംബം

* envfor.nic.in pdf file

## പുറത്തേക്കുള്ള കണ്ണികൾ
* ഔദ്യോഗിക വെബ്‌സൈറ്റ്
* http://www.wetlandsofindia.org/# 
* തണ്ണീർത്തട ദിന ഉടമ്പടിയുടെ നാല്പതാം വാർഷികത്തിൽ പുറത്തിറക്കിയ യൂ ട്യൂബ് വീഡിയോ

വർഗ്ഗം:വിശേഷദിനങ്ങൾ
വർഗ്ഗം:ഫെബ്രുവരി 2
ആർ. ശ്രീലേഖ

സംസ്ഥാനത്തെ ആദ്യ വനിതാ ഐ.പി.എസ്. ഉദ്യോഗസ്ഥയും സംസ്ഥാനത്ത് ഡിജിപി പദവിയിലെത്തുന്ന ആദ്യ വനിത ഐപിഎസ് ഉദ്യോഗസ്ഥയുമാണ് ആർ ശ്രീലേഖ.
മുൻ ഗതാഗത കമ്മീഷണറും കേരള ജയിൽ ഡി ജി പി യും ബാലസാഹിത്യ കൃതികളും കുറ്റാന്വേഷണ കഥകളുമുൾപ്പെടെ നിരവധി കൃതികളുടെ കർത്താവുമായ കുറ്റാന്വേഷകയാണ് **ആർ. ശ്രീലേഖ**.

## ജീവിതരേഖ
1960 ഡിസംബറിൽ പ്രഫ. എൻ. വേലായുധൻ നായരുടെയും  രാധമ്മയുടെയും നാലു മക്കളിൽ മൂന്നാമത്തേതാണ് ശ്രീലേഖ. പതിനാറാം വയസ്സിൽ അച്ഛൻ മരിച്ചു. ഇതിനുശേഷം വളരെ കഷ്ടപ്പാടുകൾ നിറഞ്ഞതായിരുന്നു ജീവിതം. തിരുവനന്തപുരം കോട്ടൺഹിൽ സ്കൂളിൽ നിന്നും സ്കൂൾ പഠനം പൂർത്തിയാക്കി.സ്കൂൾ കാലയളവിൽ തന്നെ പാട്ട്, നാടകം, എൻസിസി, എൻഎസ്എസ് എന്നിവയിലും സജീവമായി. ഏഴാം വയസു മുതൽ കവിതകൾ എഴുതുമായിരുന്നു. തിരുവനന്തപുരം വിമൻസ് കോളജിൽ നിന്ന് ഇംഗ്ലിഷിൽ ബിരുദവും, യൂണിവേഴ്സിറ്റി ഇൻസ്റ്റിറ്റ്യൂട്ടിൽ നിന്ന് ബിരുദാനന്തര ബിരുദവും നേടി. വിദ്യാധിരാജ കോളജിൽ അധ്യാപികയായി പ്രവേശിച്ചു. പിന്നീട് രാജി വച്ച ശേഷം റിസർവ് ബാങ്കിൽ ഓഫിസറായി ജോലി ചെയ്യുന്നതിനിടെയാണ് സിവിൽ സർവീസ് പരീക്ഷ എഴുതിയത്. 26ാമത്തെ വയസിൽ കേരളത്തിലെ ആദ്യ വനിത ഐപിഎസ് ഓഫിസറായി. 

## പോലീസ് സേവനം
1987 ബാച്ച് ഐ.പി.എസ്. ഉദ്യോഗസ്ഥയാണ് ആർ. ശ്രീലേഖ. കോട്ടയം, ചേർത്തല,  എന്നിവിടങ്ങളിൽ എ.എസ്. പി.യായും  1991-ൽ കേരളത്തിലെ ആദ്യ വനിത ജില്ല പോലീസ് മേധാവിയായി ആലപ്പുഴയിൽ സ്ഥാനമേറ്റു പത്തനംതിട്ട
,തൃശ്ശൂർ ജില്ലകളിൽ പോലീസ് മേധാവിയായി. പൊലീസ് ആസ്ഥാനത്ത് എ.ഐ.ജി.യായും പ്രവർത്തിച്ചു. നാലുവർഷത്തോളം സി.ബി.ഐ. കൊച്ചി യൂണിറ്റിൽ ജോലി ചെയ്തിരുന്നു. എറണാകുളം റെയിഞ്ച് ഡി.ഐ.ജി.യായിരുന്നതിനുശേഷം വിവിധ പൊതുമേഖലാ സ്ഥാപനങ്ങളുടെ എം.ഡി.യായിരുന്നു. റബർ മാർക്കറ്റിങ് ഫെഡറേഷൻ, കേരള സ്റ്റേറ്റ് കൺസ്ട്രക്ഷൻ കോർപ്പറേഷൻ, റോഡ്സ് ആൻഡ് ബ്രിഡ്ജസ് ഡെവലപ്മെൻറ് കോർപ്പറേഷൻ എന്നീ സ്ഥാപനങ്ങളുടെ മാനേജിങ് ഡയരക്ടറായിരുന്നു. ക്രൈംബ്രാഞ്ച് ഐ.ജി., വിജിലൻസ്, ഇൻറലിജൻസ് എ.ഡി.ജി.പി, ജയിൽ മേധാവി, ട്രാൻസ്പോർട്ട് കമ്മീഷണർ എന്നി നിലകളിലും പ്രവർത്തിച്ചു.

2020 ഡിസംബർ 31-ന് സർവീസിൽ നിന്ന് വിരമിച്ചു.

ഭർത്താവ് : ഡോ. എസ്. സേതുനാഥ്. മകൻ : ഗോകുൽനാഥ്

## കൃതികൾ
*മനസ്സിലെ മഴവില്ല്
*നിയമസംരക്ഷണം സ്ത്രീകൾക്ക്
*ചെറുമർമ്മരങ്ങൾ
*നീരാഴിക്കപ്പുറം
*ലോട്ടസ് തീനികൾ
*മരണദൂതൻ
*കുഴലൂത്തുകാരൻ
*കുട്ടികളും പോലീസും
*തമസോമ
*ബ്ലോഗ് - https://sreelekhaips.blogspot.com

## അവലംബം

വർഗ്ഗം:മലയാള ബാലസാഹിത്യകാരന്മാർ
വർഗ്ഗം:കേരളത്തിലെ പോലീസ് ഉദ്യോഗസ്ഥർ
വർഗ്ഗം:ഇന്ത്യൻ പോലീസ് സർവീസ് ഉദ്യോഗസ്ഥർ
വർഗ്ഗം:ഇന്ത്യയിലെ പോലീസ് ഉദ്യോഗസ്ഥർ
വർഗ്ഗം:കേരള സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:1960-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ബിജെപിയിൽ ചേർന്ന കേരളത്തിലെ ഐപിഎസ് ഉദ്യോഗസ്ഥർ
വർഗ്ഗം:ബിജെപിയിൽ ചേർന്ന കേരളത്തിലെ പ്രമുഖർ
ഡൈഡോ

ലഘുചിത്രം|Dido (2019)
ഒരു ബ്രിട്ടീഷ് പോപ് ഗായികയും സംഗീതജ്ഞയുമാണ് **ഡൈഡോ** (ജനനനാമം: ഫ്ലോറിയൻ ക്ലൊഡ് ഡി ബോൻവില്ലെ ആംസ്റ്റ്രോങ്; ജനനം: 25 ഡിസംബർ 1979). 21 ദശക്ഷത്തിലധികം റെക്കോഡുകൾ വിറ്റഴിച്ച ഡൈഡോ ലോകത്തിലെ ഏറ്റവുമധികം വിൽക്കപ്പെടുന്ന ആർടിസ്റ്റുകളിൽ ഒരാളാണ്.

## ജീവിതരേഖ
1979-ലെ ക്രിസ്തുമസ് രാത്രിയിൽ ലണ്ടനിലെ കെൻസിങ്ടണിലാണ് ഡൈഡോ ജനിച്ചത്. ഫ്ലോറിയൻ ക്ലൊഡ് ഡി ബോൻവില്ലെ ആംസ്റ്റ്രോങ് എന്നയിരുന്നു ജനനനാമെങ്കിലും ഇതിഹാസ കഥാപാത്രമായ കാത്രിജിലെ രാജ്ഞിയുടെ നാമമായ ഡൈഡോ എന്ന പേർ പിന്നീട് സ്വീകരിച്ചു. ഡൈഡോ എന്നാണ് യഥാർഥ ഉച്ചാരണമെങ്കിലും **ഡിഡോ** എന്നാണ് യൂറോപ്പും ഇന്ത്യയും ഉൾപ്പെടെ പല രാജ്യങ്ങളിലും അറിയപ്പെടുന്നത്.

1995-ൽ *ഓഡ്സ് & എൻഡ്സ്* എന്ന ആൽബം റെക്കോഡ് ചെയ്താണു ഡൈഡോ കരിയർ ആരംഭിക്കുന്നത്. എന്നാൽ ഈ ആൽബം റിലീസു ചെയ്യുകയോ ശ്രദ്ധിക്കപ്പെടുകയോ ഉണ്ടായില്ല. 1999-ൽ ചെയ്ത *നോ ഏഞ്ജൽ* എന്ന ആൽബവും പ്രാരംഭത്തിൽ വൻ പരാജയമായിരുന്നു. എന്നാൽ പിന്നീട് *നോ ഏഞ്ജലി*ലെ "താങ്ക് യു" എന്ന ഗാനം എമിനെം അദ്ദേഹത്തിന്റെ "സ്റ്റാൻ" എന്ന ഗാനത്തിനായി സാമ്പിൾ ചെയ്തതോടെ ആ ആൽബം ശ്രദ്ധിക്കപ്പെട്ടു, ഒപ്പം ഡൈഡോയും. "നോ ഏഞ്ജൽ" 2001-ലെ ലോകത്തിൽ ഏറ്റവും കൂടുതൽ വിറ്റഴിഞ്ഞ ആൽബമായി മാറി. പിന്നീട് റിലീസ് ചെയ്ത *ലൈഫ് ഫോർ റെന്റ്* (2003), *സേഫ് ട്രിപ് ഹോം* (2008) എന്നീ ആൽബങ്ങളും വൻ വിജയങ്ങളായതോടെ ഡൈഡോ ലോകത്തിലെ ഏറ്റവും വലിയ പോപ് സംഗീതജ്ഞരിലൊരാളായി മാറി. നിരവധി ബ്രിറ്റ് പുരസ്കാരങ്ങളും ഗ്രാമ്മി നോമിനേഷനുകളും ലഭിച്ച ഡൈഡോ 2011-ലെ ഓസ്കാർ പുരസ്കാരത്തിനു നോമിനേറ്റ് ചെയ്യപ്പെട്ടിട്ടുണ്ട്. ഇന്ത്യൻ സംഗീതജ്ഞനായ എ.ആർ. റഹ്‌മാന്റെ സംഗീതത്തിൽ *[[127 അവേർസ്]]* എന്ന ചിത്രത്തിനായി പാടിയ "ഇഫ് ഐ റൈസ്" എന്ന ഗാനത്തിനാണ് നോമിനേഷൻ ലഭിച്ചത്.

ഗാനരചയിതാവും സംഗീതജ്ഞനുമായ റോളോ ആംസ്റ്റ്രോങ് സഹോദരനാണ്.

## ഡിസ്കോഗ്രഫി
### ആൽബങ്ങൾ
* *ഓഡ്സ് & എൻഡ്സ്* (പുറത്തിറങ്ങാത്ത ആൽബം)
* *നോ ഏഞ്ജൽ* (1991)
* *ലൈഫ് ഫോർ റെന്റ്* (2003)
* *സേഫ് ട്രിപ് ഹോം* (2008)

### സിംഗിളുകൾ
* "താങ്ക് യു" (*നോ ഏഞ്ജൽ*; 2000)
* "ഹിയർ വിത് മി" (*നോ ഏഞ്ജൽ*; 2001)
* "ഹൻടർ" (*നോ ഏഞ്ജൽ*; 2001)
* "ഓൾ യൂ വാൻട്" (*നോ ഏഞ്ജൽ*; 2001)
* "വൈറ്റ് ഫ്ലാഗ്" (*ലൈഫ് ഫോർ റെന്റ്*; 2003)
* "ലൈഫ് ഫോർ റെന്റ്" (*ലൈഫ് ഫോർ റെന്റ്*; 2003)
* "ഡോണ്ട് ലീവ് ഹോം" (*ലൈഫ് ഫോർ റെന്റ്*; 2004)
* "സാന്റ് ഇൻ മൈ ഷൂസ്" (*ലൈഫ് ഫോർ റെന്റ്*; 2004)
* "ഡോണ്ട് ബിലീവ് ഇൻ ലവ്" (*സേഫ് ട്രിപ് ഹോം*; 2008)
* "ക്വയറ്റ് ടൈംസ്" (*സേഫ് ട്രിപ് ഹോം*; 2009)
* "ഇറ്റ് കംസ് ആൻഡ് ഇറ്റ് ഗോസ്" (*സേഫ് ട്രിപ് ഹോം*; 2009)
* "എവെരിതിംഗ് ടു ലൂസ്" (പുറത്തിറങ്ങാനിരിക്കുന്ന ആൽബത്തിലെ ഗാനം)

### മറ്റു പ്രധാന ഗാനങ്ങൾ
* "സ്റ്റാൻ" (എമിനെമുമായി ചേർന്ന്; ആൽബം: *ദ മാർഷൽ മാതേർസ്*)
* "ഫീൽസ് ലൈക് ഫയർ" (സന്റാനയുമായി ചേർന്ന്; ആൽബം: *ഷാമൻ*)
* "ഐ ഈറ്റ് ഡിന്നർ" (റൂഫസ് വെയിന്രൈറ്റുമായി ചേർന്ന്; ചിത്രം: *ബ്രിജിറ്റ് ജോൺസ്: ദി എഡ്ജ് ഓഫ് റീസൺ*)
* "ഇഫ് ഐ റൈസ്" (എ.ആർ. റഹ്‌മാനുമായി ചേർന്ന്; ചിത്രം: *[[127 അവേർസ്]]*) 

## അവലംബം


വർഗ്ഗം:1979-ൽ ജനിച്ചവർ
വർഗ്ഗം:പോപ്പ് ഗായകർ
വർഗ്ഗം:ഡിസംബർ 25-ന് ജനിച്ചവർ
വേങ്ങാലിൽ കെ. ചിന്നമ്മാളു അമ്മ

പ്രശസ്ത നയതന്ത്രജ്ഞനായിരുന്ന വി.കെ. കൃഷ്ണമേനോൻറെ സഹോദരിയായിരുന്നു **വേങ്ങാലിൽ കെ. ചിന്നമ്മാളു അമ്മ** . 

മലയാളം, സംസ്‌കൃതം, ഫ്രഞ്ച്, ഇംഗ്ലീഷ്, ലാറ്റിൻ എന്നീ ഭാഷകളിൽ പണ്ഡിതയായിരുന്നു.  പതിനാലാം വയസ്സിൽ ഇവർ രചിച്ച സംസ്‌കൃത ഗ്രന്ഥം ഇവരുടെ തന്നെ മെട്രിക്കുലേഷൻ പരീക്ഷയ്ക്കു പാഠപുസ്തകമായിരുന്നു. അങ്ങനെ സ്വന്തം പുസ്തകം പരീക്ഷയ്ക്കു പഠിച്ച് പാസ്സാകാനുള്ള ഭാഗ്യം ചിന്നമ്മാളുവമ്മയ്ക്കുണ്ടായി. അവിവാഹിതയായിരുന്നു. അധ്യാപനത്തിലും സാമൂഹിക സേവനത്തിലും ശ്രദ്ധ പതിപ്പിച്ചു ജീവിച്ചു. 

## അവലംബം
ചിപ്പിപ്പാറ

ഇന്ത്യയിൽ ജന്മം കൊണ്ട ഒരു വേട്ടനായ ആണ് **ചിപ്പിപ്പാറ**. മാനുകളെയും കാട്ടുപന്നികളെയും മുയലുകളെയും വേട്ടയാടാനായി ഇവയെ ഉപയോഗിച്ചിരുന്നു. വീട്ടുകാവലിനും ഇവയെ ഉപയോഗിച്ചു വരുന്നു. തമിഴ്നാട്ടിലെ മധുരയിൽ രാജകുടുംബങ്ങൾ രാജത്വത്തിന്റെയും പ്രതാപത്തിന്റെയും ചിഹ്നമായി കണ്ട് ഇവയെ വളർത്തിയിരുന്നു.

## ശരീരപ്രകൃതി

മഞ്ഞകലർന്ന ഇളം തവിട്ടു നിറം ,ചുവപ്പു കലർന്ന തവിട്ടു നിറമാണ് , വെള്ളി കലർന്ന ചാരനിറം , ഈ നിറങ്ങളിൽ ഇവയെ കാണാം.ഇടത്തരം വലിപ്പമാണ് ഇവയ്ക്ക്.ഇടകലർന്ന , തിളക്കമാർന്ന , നീളം കുറഞ്ഞ രോമമാണ് ഇവയ്ക്ക്;  ചൂട് കാലാവസ്ഥക്ക് അനുയോജ്യമാണ് ഇത്.

## സ്വഭാവം
പ്രത്യേക ശ്രദ്ധ ആവശ്യമില്ലാത്ത ഒരു നായ ജനുസ്സ് ആണ് ഇത് . ഒരു വേട്ടപ്പട്ടി ആണെങ്കിലും ഇതിന് അധികം വ്യായാമമൊന്നും ആവശ്യമില്ല . ബുദ്ധിയുള്ള ഈ നായ നല്ലൊരു കാവൽ നായ കൂടിയാണ്. 
ഒരു ഉടമസ്ഥനെ മാത്രം അനുവദിക്കുന്ന നായ എന്നു പറയുമ്പോഴും , ഇടപഴക്കിയാൽ മറ്റുള്ളവരുമായും ഇത് നല്ല രീതിയിൽ പോകും. ചിപ്പിപ്പാറ മനുഷ്യസൗഹൃദം ആഗ്രഹിക്കുന്നു , അതായത് ഇത് ഒറ്റ്പ്പെടലിനെ വെറുക്കുന്നു. വളരെ വേഗത്തിൽ ഓടാൻ കഴിവുള്ള ഇവയ്ക്ക് മുയലിനെ എളുപ്പത്തിൽ മറികടക്കാൻ കഴിയും. 

## അവലംബം

## പുറത്തെ കണ്ണികൾ
*rajapalayamdogs.org  - pictures from Rajapalayam dogs
*Chippiparai
*http://www.rajapalayamdogs.net/breeds3.html  – maintained by a kennel
*http://pets.indiatimes.com/articleshow/635771835.cms  – magazine article

വർഗ്ഗം:നായ ജനുസ്സുകൾ
വർഗ്ഗം:ഇന്ത്യയിൽ ജന്മം കൊണ്ട നായ ജനുസ്സുകൾ
വർഗ്ഗം:നായകൾ - അപൂർണ്ണലേഖനങ്ങൾ
പൊക്കുന്നി ശിവ ക്ഷേത്രം

ചിറ്റൂർ താലൂക് വടവന്നൂർ പഞ്ചായത്ത്‌ ആണ്. ആലത്തൂർ താലൂക് അല്ല
 

 
കേരളത്തിലെ പാലക്കാട് ജില്ലയിലെ ആലത്തൂർ താലൂക്കിൽ സ്ഥിതിചെയ്യുന്ന അതിപുരാതന ക്ഷേത്രമാണ് പൊക്കുന്നിയപ്പൻ ക്ഷേത്രം. പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ക്ഷേത്രം വടവന്നൂർ ഗ്രാമത്തിൽ സ്ഥിതിചെയ്യുന്നു. പുരാതന കേരളത്തിലെ 108 ശിവക്ഷേത്രങ്ങളിൽ പറയുന്ന ആലത്തൂരാണ് ഈ മഹാദേവക്ഷേത്രം. . പൊക്കുന്നി മഹാദേവക്ഷേത്രം എന്ന പേരിലും ഈ ക്ഷേത്രം അറിയപ്പെടുന്നു.

## ഐതിഹ്യം
അതിരൗദ്രതയേറിയ ശിവ ഭാവമാണ് പൊക്കുന്നി മഹാദേവക്ഷേത്രത്തിലെ ശിവ പ്രതിഷ്ഠ. മഹാദേവന്റെ രൗദ്രതയ്ക്ക് കുറവു വരുത്തുവാനും ശാന്തത കൈവരിക്കുവാനുമാണത്രേ പരശുരാമൻ ദേവനെ കുളത്തിൽ തന്നെ പ്രതിഷ്ഠിച്ചത്. ഇതര ക്ഷേത്രങ്ങളിൽ ശിവകോപം കുറക്കാനായി ക്ഷേത്രേശന്റെ ദൃഷ്ടി സമീപ കുളത്തിലേക്കോ മറ്റു ജലാശങ്ങളിലേക്കോ വരത്തക്കവണ്ണം പ്രതിഷ്ഠ നടത്താറുണ്ട്. ഇവിടെ ആലത്തൂരിൽ പരശുരാമൻ പെരുംകുളത്തിൽ തന്നെ പ്രതിഷ്ഠിച്ചു എന്നാണ് ഐതിഹ്യം. ഈ പെരുംകുളത്തിൽ സ്വയംഭൂവായി ദേവൻ പ്രതിക്ഷ്യപ്പെടുകയും കൊല്ലംകോട് രാജാവ് ക്ഷേത്രം പണിതീർക്കുകയും ആണ് ഉണ്ടായത്. ഇത് എന്തായാലും വിസ്താരമേറിയ കുളത്തിങ്കരയിലാണ് ക്ഷേത്രം സ്ഥിതിചെയ്യുന്നത്. മുൻപ് ക്ഷേത്രക്കുളത്തിനു നടുക്കായിരുന്ന ക്ഷേത്രത്തിലേക്ക് എത്തിചേരാനായി ക്ഷേത്രക്കുളത്തിന്റെ ഒരുവശം മണ്ണിട്ട് ഉയർത്തിയതാവാം. കുളത്തിലേക്ക് തള്ളി നിൽക്കുന്ന ക്ഷേത്രം കാണുമ്പോൾ അതു മനസ്സിലാക്കാവുന്നതാണ്.

## ചരിത്രം
പാലക്കാട് കൊല്ലങ്കോട് രാജവംശമാണ് ക്ഷേത്ര നിർമ്മാണം നടത്തിയത്. 
thumb|380px|പൊക്കുന്നിയപ്പൻ ക്ഷേത്രം കുളക്കരയിൽ നിന്നും

## അവലംബം
 

വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
വർഗ്ഗം:നൂറ്റെട്ട് ശിവക്ഷേത്രങ്ങൾ
വരീക്കുത്ത്

കേരളത്തിലെ കുട്ടികൾക്കിടയിൽ പ്രചാരത്തിലുണ്ടായിരുന്ന ഒരു നാടൻ കളിയാണ് **വരീക്കുത്ത്**. ആൺകുട്ടികളാണ് പ്രധാനമായും ഈ കളിയിൽ ഏർപ്പെട്ടിരുന്നത്.
## കളിയുടെ രീതി
ഒരു മൈതാനത്ത് ആദ്യം ഒരു വൃത്തം വരക്കും. കുട്ടികളെല്ലാം ആ വൃത്തത്തിനകത്ത് നിൽക്കും.കൂട്ടത്തിൽ ഒരാൾ *കാക്ക* യാകും. അയാൾ ഒറ്റക്കാലിൽ തുള്ളിച്ചെന്ന്  വൃത്തത്തിൽ നിൽക്കുന്നവരെ തള്ളി വൃത്തത്തിനു പുറത്താക്കണം.പുറത്താകുന്ന ആളാണു അടുത്ത കാക്ക.
രാജാസോറസ്‌

മാംസഭുക്കുകളായ വളരെ വലിപ്പമേറിയ ഒരിനം ദിനോസറുകളാണ്‌ **രാജാസോറസ്‌**. ഇവയുടെ ഫോസ്സിൽ കണ്ടെടുത്തിട്ടുള്ളത് ഇന്ത്യയിലെ ഗുജറാത്ത് സംസ്ഥാനത്തിൽ നർമദാ നദിയുടെ താഴ്വാരത്തിൽ നിന്നുമാണ് (ഖേദ  ജില്ലയിലെ രാഹിഓലി എന്ന സ്ഥലം). തെറാപ്പോഡ വിഭാഗമാണിവ. വിചിത്രമായ ഒരു കൊമ്പ് നെറ്റിയിൽ ഉണ്ടായിരുന്നു പിന്നെ ഒരു ചെറിയ കിരീടം പോലെയുള്ള എല്ലിന്റെ ഒരാവരണം തലയിലും, അതിനാലാണ് രാജാ എന്ന പേര് കിട്ടിയത്.

## ജീവിത കാലം
മഹാ ക്രറ്റേഷ്യസ് യുഗത്തിന്റെ പൂർവ്വ കാലഘട്ടത്തിൽ ജീവിച്ചിരുന്ന രാജാസോറസ് രണ്ടു കാലുകളിൽ സഞ്ചരിക്കുന്ന ജീവികളായിരുന്നു. എതാണ്ട് 70 ദശലക്ഷം മുതൽ 65 ദശലക്ഷം വരെയുള്ള കാലഘട്ടത്തിലാണ്‌ ഈ ദിനോസറുകൾ ജീവിച്ചിരുന്നതെന്നാണ്‌ ശാസ്ത്ര ലോകത്തിന്റെ അനുമാനം.

## ശരീര ഘടന
ഏകദേശം 7.6–9 മീറ്റർ (24.9–29.5 അടി) നീളവും 2.4 മീറ്റർ (7.9 അടി) ഉയരവും ഉണ്ടായിരുന്നതായി കണക്കാക്കപ്പെടുന്നു. ഇവയ്ക്ക് ഏകദേശം 3  - 4 മെട്രിക് ടൺ വരെ ശരീരഭാരവുമുണ്ടായിരുന്നു

രാജാസോറസ്യുടെ ഒരു ഫൈബർ ഗ്ലാസ്‌ മോഡൽ ലക്‌നോയിൽ സ്ഥിതിചെയ്യുന്ന ജിയോളോജിക്കൽ സർവേ ഓഫ് ഇന്ത്യയുടെ  ഓഫീസിൽ കാണാം.

## പുറത്തേക്കുള്ള കണ്ണികൾ

*''രാജാസോറസ്'' on NationalGeographic.com
*''രാജാസോറസ്'' ദിനോടാറ്റാ.ഓർഗ്  
*''രാജാസോറസ് നർമദഎന്സിസ് '' 
*"''രാജാസോറസ്'' നർമദയുടെ കരയിൽ നടനിരുനു"  *The Hindu*, 2003

വർഗ്ഗം:മാംസഭോജികളായ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
അരിപ്പോ തിരിപ്പോ

കേരളത്തിലെ പെൺകുട്ടികൾ പഴയകാലത്ത് കളിച്ചിരുന്ന ഒരു കളിയാണ് **അരിപ്പൊ തിരിപ്പൊ**.എത്ര കുട്ടികൾ ചേർന്ന് വേണമെങ്കിലും കളിക്കാം. 
## കളിയുടെ രീതി
കളിയിൽ ഏർപ്പെടുന്ന കുട്ടികൾ വട്ടത്തിലിരുന്ന് മധ്യത്തിൽ ഇരുകൈകളും ചേർത്ത് പരത്തി കമിഴ്ത്തി വെക്കും.കൂട്ടത്തിൽ ഒരാൾ ഒരോ കൈയും തൊട്ട് ഇങ്ങനെ പറയും*അരിപ്പോ തിരിപ്പോ തോരണി മംഗലം, പരിപ്പും പന്ത്രണ്ടാനീം കുതിരീം ചെക്കിട്ട മടക്കിട്ട പതിനാം വള്ളിക്കെന്തും പൂ? മുരിക്കിൻ പൂ* പാടുന്നതിനിടയിൽ ഒരോരാളുടെയും കൈകൾ ക്രമത്തിൽ തൊടുന്നുണ്ടാകും.പറഞ്ഞവസാനിക്കുമ്പോൾ തൊട്ട കൈ എടുത്ത് മാറ്റും.വായ്ത്താരി തുടരും.*മുരിക്കീ ചെരിക്കീ കിടന്നോളെ ,അഞ്ഞായെണ്ണ  കുടിച്ചോളെ, അക്കരെയുള്ളൊരു മാടോപ്രാവിന്റെ കൈയോ കാലോ ചെത്തി കൊത്തി മടങ്കാട്ട്*..ഇപ്പോൾ തൊട്ട കൈയും എടുത്ത് മാറ്റും.തുടർന്ന് *ഡാ.... ഡീ...ഡും..* എന്നു പറഞ്ഞ് തീരുമ്പോൾ തൊടുന്ന കൈയും എടുത്ത് മാറ്റും.ഇത് ആവർത്തിച്ച് ചൊല്ലി കൈകൾ ഒരോന്നായി എടുത്ത് മാറ്റി അവസാനം ബാക്കി വരുന്ന  കൈ ഉടമ വിജയിച്ചതായി പ്രഖ്യാപിക്കുന്നു.അവശേഷിക്കുന്ന കൈയുടമയാണു അടുത്തവട്ടം വായ്ത്താരി ചൊല്ലേണ്ടത്.
 

വിഭാഗം:കേരളത്തിലെ നാടൻകളികൾ
ടെയിലർ സ്വിഫ്റ്റ്

അമേരിക്കൻ കണ്ട്രി പോപ് സംഗീതജ്ഞയും ഗായികയും ഗാനരചയിതാവും സംവിധായികയും നടിയുമാണ് **ടെയിലർ സ്വിഫ്റ്റ്** എന്ന ചുരുക്കപ്പേരിൽ അറിയപ്പെടുന്ന **ടെയിലർ ആലിസൺ സ്വിഫ്റ്റ്** (ജനനം: 13 ഡിസംബർ 1989). ഡിസംബർ 2022-ലെ കണക്കുകൾ അനുസരിച്ച് 49 ദശലക്ഷത്തിലധികം ആൽബങ്ങൾ അമേരിക്കയിൽ മാത്രമായി സ്വിഫ്റ്റ് വിറ്റഴിച്ചിട്ടുണ്ട്.

## ജീവിതരേഖ
ആൻഡ്രിയ ഗാർഡനറുടെയും സ്കോട്ട് കിങ്സ്ലീയുടെയും മകളായി 1989 ഡിസംബർ 13-ന് പെൻസിൽവേനിയയിൽ  ജനനം.  വളരെ ചെറുപ്പത്തിൽ തന്നെ കവിതകൾ എഴുതുമായിരുന്ന സ്വിഫ്റ്റിനെ തേടി നാലാം ക്ലാസ്സിൽ പഠിക്കുമ്പോൾ ആദ്യ പുരസ്കാരം എത്തി. "മോൺസ്റ്റർ ഇൻ മൈ ക്ലോസറ്റ്" എന്ന കവിതയ്ക്കാണ് ദേശീയ കവിതാ പുരസ്കാരം ലഭിച്ചത്. യു.എസ്. ഓപ്പൺ ടെന്നീസ് ടൂർണമെന്റിൽ അമേരിക്കൻ ദേശീയ ഗാനം ആലപിച്ചതോടെയാണ് സ്വിഫ്റ്റ് ശ്രദ്ധിക്കപ്പെടുന്നത്. 2006-ൽ ആദ്യ ഗാനം "ടിം മക്ക്ഗ്രോ" പുറത്തിറക്കി. ബിൽബോർഡ് ചാർട്ടിൽ ആറാം സ്ഥാനത്തെത്തിയ ഈ ഒറ്റ ഗാനത്തിലൂടെ തന്നെ സ്വിഫ്റ്റിന് ലോകത്തെ കൈയ്യിലെടുക്കാനായി. "ടിം മക്ക്ഗ്രോ"യ്ക്കു തുടർച്ചയായി അവർ *ടെയിലർ സ്വിഫ്റ്റ്* എന്നു തന്നെ പേരായ ആൽബം പുറത്തിറക്കി. "ടിം മക്ക്ഗ്രോ" ഉൾപ്പെടെ 11 ഗാനങ്ങളടങ്ങിയ ഈ ആൽബം ബിൽബോർഡ് കണ്ട്രി ആൽബം ചാർട്ടിൽ ഒന്നാം സ്ഥാനത്താണ് പീക്ക് ചെയ്തത്. തുടർന്ന് പുറത്തിറങ്ങിയ *ഫിയർലെസ്സ്* (2008) വളരെയധികം നിരൂപക പ്രശംസ പിടിച്ചുപറ്റി. 2009-ലെ എം ടി വി ബെസ്റ്റ് വീടിയോ പുരസ്കാരം *ഫിയർലെസ്സ്* സ്വന്തമാക്കി. പ്രസ്തുത അവാർഡു നേടുന്ന ആദ്യ കണ്ട്രി ആർടിസ്റ്റായിരുന്നു സ്വിഫ്റ്റ്. ഈ ആൽബത്തിലെ "യൂ ബിലോങ്ങ് വിത് മി" വളരെയധികം ശ്രദ്ധിക്കപ്പെട്ട ഒരു ഗാനമാണ്. സ്വിഫ്റ്റ് ഇരട്ടവേഷത്തിലെത്തിയ ഗാനത്തിന് മൂന്നു ഗ്രാമ്മി നോമിനേഷനുകളാണ് ലഭിച്ചത്. സ്വിഫ്റ്റിന്റെ ഏറ്റവും പുതിയ ആൽബം *സ്പീക് നൗ* 2010 ഒൿടോബർ 25-നു റിലീസ് ചെയ്തു. 

സംഗീതജ്ഞ എന്നതിനു പുറ്മേ ഹോളിവുഡിലെ താരറാണി കൂടിയാണ് സ്വിഫ്റ്റ്. *വാലന്റൈൻസ് ഡേ* എന്ന ചിത്രത്തിലെ അഭിനയത്തിന് ആ വർഷത്തെ ടീൻ ചോയിസ് പുരസ്കാരം സ്വിഫ്റ്റ് നേടി. തന്റെ കഥ പറയുന്ന *ടെയിലർ സ്വിഫ്റ്റ്: ജേർണീ ടു ഫിയർലെസ്സ്* (2010) എന്ന ടെലിവിഷൻ സീരീസിലെ നായികാ കഥപാത്രം സ്വിഫ്റ്റ് തന്നെയാണ് അവതരിപ്പിച്ചത്. ഇതിനു പുറമേ നിരവധി ചിത്രങ്ങളിൽ അതിഥിതാരവുമായി അവർ പ്രത്യക്ഷപ്പെട്ടു. സാമൂഹ്യപ്രവർത്തനങ്ങൾക്കും അവർ സമയം കണ്ടെത്തുന്നു.

## ആൽബങ്ങൾ
* *ടെയിലർ സ്വിഫ്റ്റ്* (2006)
* *ഫിയർലെസ്സ്* (2008)
* *സ്പീക് നൗ* (2010) 
* *റെഡ്* (2012) 
* *1989* (2014) 
* *റെപ്പ്യൂറ്റേഷൻ* (2017)
* *ലവർ* (2019) 
* *ഫോക്‌ലോർ* (2020) 
* *എവർമോർ* (2020)
* *ഫിയർലെസ്സ് (ടെയിലർസ് വേർഷൻ)* (2021)
* *റെഡ് (ടെയിലർസ് വേർഷൻ)* (2021)
* *മിഡ്നൈറ്റ്സ്* (2022)
* *സ്പീക് നൗ (ടെയിലർസ് വേർഷൻ)* (2023)
* *1989 (ടെയിലർസ് വേർഷൻ)* (2023)
* ദെ ടോർച്ചർഡ് പോയെറ്റ്സ് ഡിപ്പാർട്ട്മെൻ്റ് (2024)

## അവലംബം


## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ്
* 

വർഗ്ഗം:1989-ൽ ജനിച്ചവർ
വർഗ്ഗം:പോപ്പ് ഗായകർ
വർഗ്ഗം:ഡിസംബർ 13-ന് ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
എം.ആർ.ജി. പണിക്കർ

കൊല്ലവർഷം 1085-ൽ (മിഥുനം) കോട്ടയം നട്ടാശ്ശേരി മേലേട്ട് തറവാട്ടിൽ ജനിച്ചു. അച്ഛൻ തേരേട്ടു രാമപ്പണിക്കർ,അമ്മ മേലേട്ടു പാപ്പി അമ്മ. നട്ടാശ്ശേരി ഇടയില്ലത്തു നാണിയമ്മ സഹധർമ്മിണി. മക്കൾ: രാജഗോപാൽ,വേണുഗോപാൽ,രാധാമണി. പ്രാഥമിക വിദ്യാഭ്യാസാനന്തരം കോട്ടയം, ആലുവ കോളേജുകളിൽ. വിദ്യാർഥിയായിരിക്കെ ഫുട്ബോളിലും സ്പോർട്സിലും മികവ് പുലർത്തി. ഹിന്ദുമിഷൻ, ഹിന്ദുമഹാസഭ,കുമാരനല്ലൂർ ദേശക്കൂട്ടം തുടങ്ങിയവയിലൂടെ പൊതുരംഗത്ത് പ്രവേശിച്ചു.ക്ഷേത്രപ്രവേശന വിളംബരത്തെത്തുടർന്ന് കുമാരനല്ലൂർ ദേവി ക്ഷേത്രം എല്ലാ ഹിന്ദുക്കൾക്കുമായി തുറന്നുകൊടുക്കുന്നതിനു സി.എൻ.തുപ്പൻ നമ്പൂതിരിപ്പാടുമായി സഹകരിച്ചു പ്രവർത്തിച്ചു. അതിന്റെ പേരിൽ മഹാരാജാവിൽ നിന്നും പാരിതോഷികം ലഭിച്ചു. കുമാരനല്ലൂർ ക്ഷേത്രദർശനത്തിനെത്തിയ രാഷ്ട്രപിതാവ്‌ ഗാന്ധിജിയെ സ്വീകരിക്കാൻ സംഘടിപ്പിച്ച കമ്മിറ്റിയുടെ ജനറൽ കൺവീനറായിരുന്നു.ഉത്തരവാദഭരണ പ്രക്ഷോഭം കൊടുമ്പിരിക്കൊണ്ടപ്പോൾ അതുവരെ തുടർന്നുവന്ന അദ്ധ്യാപകവൃത്തിയോട് വിടപറഞ്ഞ്,സജ്ജീവരാഷ്ട്രീയത്തിൽ പ്രവേശിച്ചു.
     
കോട്ടയം ജില്ലാ കോൺഗ്രസ്‌ സെക്രട്ടറിയായിരിക്കെ, സർ സി,പി,യുടെ നിരോധനാജ്‌ഞ ലംഘിച്ചു പ്രസംഗിച്ചതിന് നാലു മാസം ഒളിവിൽ കഴിയുകയും പിന്നീട് അറസ്റ്റ് ചെയ്യപ്പെട്ട്‌ തടവുശിക്ഷ അനുഭവിക്കുകയും ചെയ്തു.എൻ.എസ്.എസ്. ഡയറക്ടർ ബോർഡ്‌ മെമ്പർ,കരയോഗം രജിസ്ട്രാർ,കോട്ടയം താലൂക്കു യൂണിയൻ പ്രസിഡന്റ്‌ തുടങ്ങി വിവിധ നിലകളിൽ അരനൂറ്റാണ്ടിലേറെക്കാലം നായർ സർവീസ് സൊസൈറ്റിയെയും സമുദായത്തെയും സേവിച്ചു. മന്നത്തു പത്മനാഭന്റെ സന്തത സഹചാരിയും ആജ്‌ഞാനുവർത്തിയുമായിരുന്നു. വിമോചന സമരത്തിലും പങ്കെടുത്തു. വാർധക്യ സഹജമായ അസുഖം മൂലം 2002 സെപ്റ്റംബർ 14-ന് കോട്ടയം മെഡിക്കൽ കോളേജിൽ വച്ച് അന്തരിച്ചു. 

## അവലംബം
കന്നി (നായ)

തമിഴ്നാട്ടിൽ കാണപ്പെടുന്ന ഒരു നായ ജനുസ്സ് ആണ് **കന്നി**. കന്നി എന്നാൽ തമിഴിൽ കന്യക എന്നാണ് അർത്ഥമാക്കുന്നത്. വിവാഹത്തിന് സ്ത്രീധനമായി ഇവയെ നൽകുന്നതിനാലാണ് ഈ പേരു വന്നത്. ഇതിനെ നായാട്ടിനായി ഉപയോഗിച്ചിരുന്നു.

### ശരീരപ്രകൃതി
സാധാരണയായി ഈ നായ കറുപ്പ് , തവിട്ട് നിറത്തിൽ കാണപ്പെടുന്നു. കാലും നെഞ്ചും വെള്ള നിറത്തിലായിരിക്കും.ഇളം നിറത്തിലും ഇവ കാണപ്പെടും , ഇതിനെ പാൽക്കന്നി എന്നു വിളിക്കുന്നു.ആൺ പട്ടി 25 ഇഞ്ചും പെൺ പട്ടി 22 ഇഞ്ചും ഉയരം കാണിക്കുന്നു.ചിലവ 32 ഇഞ്ച് ഉയരം വെച്ചതായും പറയപ്പെടുന്നു.

## ചരിത്രം
തിരുനെൽ‌വേലി, പൊള്ളാച്ചി, കോവിൽപ്പട്ടി, കഴുഗുമലൈ, ശിവകാശി, മധുര തുടങ്ങിയ സ്ഥലങ്ങളിൽ ഇവയെ കാണപ്പെടുന്നു.

## പുറത്തെ കണ്ണികൾ
*News article 

വർഗ്ഗം: ഇന്ത്യയിൽ ജന്മം കൊണ്ട നായ ജനുസ്സുകൾ
വർഗ്ഗം:നായകൾ - അപൂർണ്ണലേഖനങ്ങൾ